Ðe Mawu Hea To Na Amewo Le Dzo Mavɔ Mea?\nGBE BUBU Afrikaans Albanian Amerika Tokunɔgbe Amharic Arabic Armenian Brazil Tokunɔgbe Bulgarian Cebuano China Mandaringbe (Bɔbɔetɔ) China Mandaringbe (Xoxotɔ) Colombia Tokunɔgbe Croatian Czech Danish Dutch Estonian Eŋlisi Eʋegbe Finnish Franse Georgian German Greek Hiligaynon Hungarian Iloko Indonesian Italian Italy Tokunɔgbe Japan Tokunɔgbe Japanese Kinyarwanda Kirghiz Korean Lithuanian Malagasy Mexico Tokunɔgbe Norwegian Pangasinan Peru Tokunɔgbe Polish Portuguese Romanian Russian Sepedi Serbian Sesotho (Lesotho) Setswana Shona Sinhala Slovak Slovenian Spanish Swedish Tagalog Tsonga Turkish Twi Ukrainian Vietnamese Xhosa Zulu\nDzeɖoɖo Kple Aƒelika\nYEHOWA ÐASEFOWO lɔ̃a Biblia me dzodzro kple woƒe aƒelikawo. Ðe Biblia me nya aɖe li, si ŋu nàdi be yeabia nya lea? Ðe nèdi be yeanya nu tso Yehowa Ðasefowo ƒe dzixɔsewo alo subɔsubɔ ŋu geɖe wua? Ne nenemae la, ekema ɣesiaɣi si nèkpɔ Yehowa Ðasefo aɖe la, àte ŋu abiae faa. Adzɔ dzi nɛ be yeadzro eme kpli wò.\nNa míakpɔ ale si Yehowa Ðasefowo ɖoa dze kple amewoe la ƒe kpɔɖeŋu aɖe ɖa. Tsɔe be Ðasefo si ŋkɔe nye Agbenya va ŋutsu aɖe si ŋkɔe nye Amenyo gbɔ le eƒe me.\nÐe Mawu Ahe To Na Ame Vɔ̃ɖiwoa?\nAgbenya: Aƒetɔ Amenyo, enyo be míegado go.\nAmenyo: Edzɔ dzi na nye hã be mekpɔ wò.\nAgbenya: Menɔ nya aɖe si nègblɔ esi míedo go nyitsɔ la ŋu bum.\nAgbenya: Ɛ̃, ègblɔ be ewɔ nuku na ye be Yehowa Ðasefowo mexɔ dzo mavɔ ƒe nufiafia la dzi se o.\nAmenyo: Ɛ̃, nya ma wɔ nuku nam. Le nyateƒe me la, nyemenya nu si tae miexɔ nufiafia ma dzi se o.\nAgbenya: Edzɔ dzi nam be nèɖe nya sia gblɔ. Medina be mase nu si ame bubuwo susu. Esi wònye be susu vovovowoe le amewo si ku ɖe dzo mavɔ ƒe nufiafiaa ŋu ta la, madi be manya nu si nye wò hã wò dzixɔse ku ɖe eŋu.\nAmenyo: Mexɔe se tso ɣeaɖeɣi ke be ne ame vɔ̃ɖiwo ku la, woyia dzo mavɔ me, afi si wowɔa funyafunya wo le tegbee.\nAgbenya: Ame geɖe xɔ nya ma dzi se. Mabia wò se lo, nya vɔ̃ aɖe tu wò le agbe me kpɔa?\nAmenyo: Ɛ̃. Wowu daanye ƒe atɔ̃e nye esi va yi.\nAgbenya: Oo, baba na wò sea. Ànya nɔ esusum vevie.\nAmenyo: Ɛ̃, meɖoa ŋku edzi gbe sia gbe.\nAgbenya: Mede dzesii be dzo mavɔ ƒe nya sia nɔa vevie na ame aɖewo le esi ame vɔ̃ɖiwo ƒe nuwɔnawo gblẽ nu le wo ŋu ta. Le dzɔdzɔme nu la, ame siwo kpe fu madzemadzee la dina be woahe to na ame vɔ̃ɖiwo ɖe woƒe nuwɔnawo ta.\nAmenyo: Nenema tututue! Medi be woahe to na ame si wu daanye la ɖe nu si wòwɔ ɖe míaƒe ƒomea ŋu ta.\nAgbenya: Ele dzɔdzɔme nu be ame nase le eɖokui me alea. Biblia fia mí be etena ɖe Mawu hã dzi ne wowɔ nu madzɔmadzɔ ɖe ame maɖifɔwo ŋu—eye edo ŋugbe be yeava he to na ame vɔ̃ɖiwo. De dzesi nu si Yesaya 3:11 gblɔ. Afi ma gblɔ be: “Baba na ame vɔ̃ɖi, etɔ me vɔ̃e nɛ, elabena nu si eƒe asi wɔ la, eya woatsɔ awɔe.” Eya ta míate ŋu aka ɖe edzi be Mawu ahe to na ame vɔ̃ɖiwo.\nAmenyo: Gake aleke esia ate ŋu adzɔe ne womahe to na ame vɔ̃ɖiwo le dzo mavɔ me o, abe ale si nèle egblɔm ene?\nAgbenya: Biabia nyui aɖee nye ema. Míaɖo nya ma ŋu kpuie ko be, tsɔtsrɔ̃ mavɔe Mawu atsɔ ahe toe na ame vɔ̃ɖiwo. De ŋugble le nu si Biblia gblɔ le 2 Tesalonikatɔwo 1:9 la ŋu kpɔ. Meɖe kuku, àdi be yeaxlẽ afi ma na mía?\nAmenyo: Faa. Afi ma xlẽ be: “Ame siawo akpɔ tsɔtsrɔ̃ mavɔ ƒe tohehe, si atso Aƒetɔ la . . . gbɔ.”\nAgbenya: Eya ta Aƒetɔ Amenyo, ède dzesiia? Mɔkpɔkpɔ aɖeke meli na ame siwo Mawu drɔ̃ ʋɔnui be wonye ame vɔ̃ɖiwo la o, elabena ana woaku tegbee. Mɔkpɔkpɔ aɖeke meli be woagava nɔ agbe le etsɔme o.\nAmenyo: Mede dzesi nu si kpukpuia gblɔ, gake edze abe esia mesɔ o ene, elabena ame sia ame kuna. Ðe ame vɔ̃ɖiwo medze na tohehe si sẽ wu ema oa?\nNu Kae Dzɔdzɔenyenye Bia?\nAgbenya: Mekpɔe be ènye ame si dina be woawɔ nu dzɔdzɔe.\nAmenyo: Ɛ̃, nenemae.\nAgbenya: Enyo ŋutɔ. Nya lae nye be, míetea ŋu dea vovototo nyui kple vɔ̃ dome le esi Mawu na ŋutete sia mí ta. Dzɔdzɔenyenye le vevie ŋutɔ na eya hã. Gake ne subɔsubɔhaŋgɔnɔlawo fia nu be Mawu hea to na amewo le dzo mavɔ me la, ke wole gbɔgblɔm be enye nu madzɔmadzɔ wɔla.\nAmenyo: Nyemese wò nyaa gɔme tututu o.\nAgbenya: Enyo, na mawɔ kpɔɖeŋu aɖe na wò. Ènya Biblia me ŋutinya si ku ɖe Adam kple Xawa ŋua?\nAmenyo: Ɛ̃. Mawu gblɔ na wo be woagaɖu ati aɖe ƒe tsetse o, gake wosẽ to.\nAgbenya: Tututu. Na míaxlẽ Biblia me nuŋlɔɖi ma ɖekae. Edze le 1 Mose 2:16, 17. Exlẽ be: “Yehowa Mawu de se na ame gblɔ bena: ‘Ðu abɔmetiawo katã ƒe tsetse faa; ke ati, si na wodzea si nyui kple vɔ̃ la, mègaɖu eya ƒe tsetse aɖeke o; gbe si gbe nàɖu eƒe ɖe, ku ke nàku.’” Eya ta nu kae Mawu gblɔ be adzɔ ɖe Adam dzi ne eɖu atikutsetse si ŋu wòde se ɖo la?\nAmenyo: Egblɔ be Adam aku.\nAgbenya: Ègblɔe nyuie. Wò ya bu eŋu kpɔ ko: Adam ƒe nu vɔ̃a tae wodzi ameƒomea katã ɖe nu vɔ̃ me ɖo. * Togbɔ be Adam wɔ nu sia gbegbe hã la, ɖe Mawu gblɔ nya aɖe si fia be ahe to nɛ le dzo mavɔ mea?\nAgbenya: Gake ne ɖe Mawu ava wɔ funyafunya wo le dzo mavɔ me tegbee la, ke ɖe mele be wòaxlɔ̃ nu wo tso eŋu do ŋgɔ oa? Ðe menye esia wɔwɔe anye dzɔdzɔenyenye kple lɔlɔ̃ ɖeɖefia oa?\nAmenyo: Ewɔ nam nenema.\nAgbenya: Bu nu si Mawu gblɔ na Adam kple Xawa esi wowɔ nu vɔ̃ la hã ŋu kpɔ. Meɖe kuku àdi be yeaxlẽ 1 Mose 3:19 na mía?\nAmenyo: Yoo. Afi ma xlẽ be: “Fifia ate wò, hafi nàkpɔ abolo aɖu, va se ɖe esime nàgatrɔ azu anyi, elabena eya mee woɖe wò tsoe. Anyi nènye, eye anyi ke nàgatrɔ azu!”\nAgbenya: Akpe na wò. Le Mawu ƒe nyaa nu la, afi kae Adam ayi ne eku?\nAmenyo: Egblɔ be Adam agbugbɔ ayi anyi si me woɖee tsoe.\nAgbenya: Tututu. Enyo, ɖe màlɔ̃ ɖe edzi be hafi ame aɖe nagatrɔ ayi teƒe aɖe la, ke efia be enɔ afi ma kpɔ oa?\nAgbenya: Ke afi kae Adam nɔ hafi Mawu wɔe?\nAmenyo: Menɔ afi aɖeke o.\nAgbenya: Ègblɔe nyuie. Eye àde dzesii hã be Mawu megblɔ nya aɖeke tso dzo mavɔ ŋu esime wònɔ ʋɔnu drɔ̃m Adam o. Ne dzo mavɔ mee Adam ayi nyateƒe la, ɖe wòanye nu dzɔdzɔe wɔwɔ be Mawu nagblɔ nɛ be atrɔ ayi anyi si me woɖee tsoea?\nAmenyo: Ao, esia manye nu dzɔdzɔe wɔwɔ o.\nÐe Abosam Wɔa Mawu Ƒe Lɔlɔ̃nua?\nAgbenya: Nu bubu aɖe hã li si ŋu wòle be míade ŋugble tsoe ku ɖe dzo mavɔ ƒe nufiafiaa ŋu.\nAmenyo: Eyae nye nu ka?\nAgbenya: Ame kae amewo gblɔna zi geɖe be eyae wotsɔ ɖo dzoa nu be wòanɔ fu wɔm ame siwo le dzo mavɔa me?\nAmenyo: Abosam ye.\nAgbenya: Evɔ wònye Abosam ye nye Mawu ƒe futɔ gãtɔ. Ne Mawu ɖoa amewo ɖe dzo mavɔ me be Abosam nawɔ funyafunya wo la, ɖe ema mafia be ɖekawɔwɔ aɖe le Mawu kple Abosam dome le mɔ aɖe nu oa?\nAmenyo: Hmm. Nyemebu eŋu nenema kpɔ o.\nAgbenya: Le kpɔɖeŋu me, vifofoe nènye ɖe, alo?\nAmenyo: Ɛ̃, viŋutsuvi le asinye. Nyitsɔ laa koe wòxɔ ƒe 15.\nAgbenya: Tsɔe be viwòa va dze aglã vevie. Ewɔa nu gbegblẽ geɖe siwo tena ɖe dziwò. Nu kae nàwɔ?\nAmenyo: Madze agbagba be maɖɔe ɖo.\nAgbenya: Meka ɖe edzi be ànɔ agbagba dzem enuenu be yeakpe ɖe eŋu wòaɖɔ eƒe mɔwo ɖo.\nAgbenya: Mítsɔe be le esiawo katã wɔwɔ vɔ megbe la, egbe tonu sese. Mlɔeba, àva kpɔe be to koe wòle be nàhe nɛ, alo?\nAgbenya: Ke ne èva de dzesii be ame vɔ̃ɖi aɖee nɔ nu gbegblẽ siwo katã wɔm wònɔ la fiamee ɖe?\nAmenyo: Ame ma ƒe nu aku dzi nam.\nAgbenya: Ègblɔe nyuie. Azɔ ne ènya be ame vɔ̃ɖi gblẽku mae na be viwòa dze aglã ɖe ŋuwò la, ɖe nàna ame ma nahe to na viwòa na wòa?\nAmenyo: Gbeɖe. Esia masɔ kura o.\nAgbenya: Ne nyaa le alea la, ke ɖe wòasɔ be Mawu nadi tso Satana Abosam, ame si blea ame vɔ̃ɖiwo dea nu vɔ̃ me la si be wòahe to na ame mawo kea?\nAmenyo: Ao, nyemeka ɖe edzi o.\nAgbenya: Azɔ hã, ne Mawu di be yeahe to na ame vɔ̃ɖiwo la, nu ka tae Abosam, si nye Mawu ƒe futɔ gãtɔ la, alɔ̃ awɔ ɖe Mawu ƒe didi dzi nɛ ahawɔ fu amewo?\nAmenyo: Nyemebu eŋu alea kpɔ o!\nYehowa Ana Vɔ̃ɖinyenye Nu Nayi Keŋkeŋ\nAgbenya: Gake medi be nàka ɖe edzi be Mawu atu nu kple ame vɔ̃ɖi siwo gbe dzimetɔtrɔ. Ðewohĩ mawunyakpukpui mamlɛtɔ si madi be míaxlẽ la ana nya ma me nakɔ na wò nyuie. Eyae nye Psalmo 37:9. Àdi be yeaxlẽ kpukpui sia na mía?\nAmenyo: Ɛ̃. Afi ma xlẽ be: “Woatsrɔ̃ ame vlowo, ke ame siwo kpɔa mɔ na Yehowa la, woanyi anyigba la dome.”\nAgbenya: Akpe na wò. Ède dzesi nu si Yehowa Mawu awɔ na ame vlowoa?\nAmenyo: Kpukpui sia gblɔ be Mawu atsrɔ̃ wo.\nAgbenya: Ègblɔe nyuie. Ne míagblɔe le mɔ bubu nu la, ana ame vlowo nu nayi tegbee. Gake ame nyuiwo, siwo nye “ame siwo kpɔa mɔ na Yehowa” la, anɔ agbe tegbee le anyigba sia dzi. Ðewohĩ esia ana biabia aɖewo nava susu me na wò. Le kpɔɖeŋu me, nu ka tae Mawu mexea mɔ ɖe amewo ƒe nu vlo wɔwɔ nu o? Ne eɖoe vavã be yeahe to na ame vɔ̃ɖiwo la, ke nu ka tae mewɔe kpɔ haɖe o?\nAmenyo: Biabia nyui aɖewoe nye emawo.\nAgbenya: Ðewohĩ ne míegado go ake la, mana nàkpɔ ale si Biblia ɖo nya mawo ŋui. *\nAmenyo: Adzɔ dzi nam.\n^ mm. 35 Xlẽ Romatɔwo 5: 12.\n^ mm. 79 Ne èdi be yeaxlẽ nu geɖe tso nya sia ŋu la, kpɔ agbalẽ si nye Nuka Tututue Nye Biblia ƒe Nufiafia? ƒe ta 11 lia. Yehowa Ðasefowoe tae.


Lekewɔnu siwo ŋu dɔ nyɔnu siwo nɔ anyi le Biblia ŋlɔɣiwo dometɔ aɖewo wɔ la lɔ esiwo wozãna na ŋku, mo kple ŋuti la ɖe eme\nEsi nyɔnua le tsi vɔ la, esi ami ʋeʋĩ ɖe eƒe ŋutigbalẽ si bɔbɔ la ŋu. Eyome eʋu aɖaka aɖe si woɖo atsyɔ̃ na si me atukpa viwo kple nugoe siwo wotsɔ ahuhɔ̃e, nyiɖu, ƒumebɔbɔgoe, alo kpe wɔ la le. Ami kple tsimi vovovo siwo ʋẽna lilili siwo wotsɔ balsam, kardamom, sinamɔn, kotoklobo, anyitsi, mire kple nu bubuwo wɔ la le wo me.\nNyɔnua ɖe gatsiwo, gagbɛwo, kple nugoe vovovo siwo wowɔ atsyãtɔe la le aɖakaa me. Etsaka lekewɔnu siwo wòazã le ŋkekea me la le wo me. Enɔ ahuhɔ̃e si wotsɔ gadzẽ wɔ la me kpɔm hede asi lekewɔwɔ me na eɖokui dzigbɔɖitɔe.\nEDZE abe tso keke blema kee nyɔnuwo dina vevie be yewoawɔ leke na yewo ɖokuiwo ene. Yɔdodzinutatawo kple gliŋunutatawo ɖee fia be lekewɔnuwo zazã bɔ le blema Mesopotamia kple Egipte. Ale si woɖoa tù ɖe ŋku zã, si nana ŋkua dzena lɔbɔe abe yevuzi ene, abe ale si wòdzena le Egipte nyɔnuwo ƒe nɔnɔmetatawo me la nye nu si wɔwɔ doa dzidzɔ na amewo ɣemaɣi.\nKe aleke wònɔ le Israel viwo hã gome? Ðe blema Israel nyɔnuwo hã zã lekewɔnuwoa? Ne wozãe la, ke ka ƒomeviwoe? Ele eme be yɔdodzinutata alo gliŋunutata aɖeke meli tso blema Israel si dzi míahe susu ayii ya o. Gake Biblia me nuŋlɔɖiwo kple nu siwo ŋu tomenukulawo ke ɖo le du siwo ŋu Biblia ƒo nu tsoe me la na míenya nanewo tso lekewɔnu siwo wozã le Biblia ŋlɔɣiwo ŋu.\nDɔwɔnu Siwo Wozã\nAkalogba si me lekewɔnuwo nɔna, Israel\nWoke ɖe nu gbogbo aɖewo siwo do ƒome kple lekewɔnuwo kpakple atike ʋeʋĩwo zazã ŋu le nu siwo ŋu tomenukulawo ke ɖo le Israel nyigbaa ƒe teƒe vovovowo la dome. Nutukpe siwo dzi wotua nu vovovo siwo wotsɔna wɔa leke la le, nugoe lɔbɔe siwo me atike ʋeʋĩwo nɔna, amigoe siwo wotsɔ alabastro wɔ kple ahuhɔ̃e siwo wotsɔ gadzẽ wɔ la le nu siwo ŋu woke ɖo la dome. Wota deʋayawo ɖe gatsi aɖe si wotsɔ nyiɖu wɔ la ƒe akpa ɖeka, eye wota ahɔne siwo ƒo xlã nyɔnu aɖe ƒe ta la ɖe eƒe akpa kemɛ.\nEdze abe gatɔwo lɔ̃a ƒumebɔbɔgoe siwo woɖo atsyɔ̃ na siwo me wokɔa ami ʋeʋĩwo ɖo la zazã ene. Woke ɖe lekewɔgatsi suesuesue siwo wotsɔ nyiɖu alo ati wɔ, siwo dometɔ aɖewo wokpa ɖe nyɔnuvi siwo le tsi ƒum ƒe nɔnɔme kple atsyã bubuwo me la ŋu le Egipte kple Kanaan nyigbawo dzi. Esiawo katã ɖo kpe ale si gbegbe nyɔnu siwo nɔ anyi ɣemaɣi zã lekewɔnuwoe la dzi.\nEsiwo Wozãna Na Ŋku\nLe Biblia me la, woyɔ Hiob vinyɔnuwo dometɔ ɖeka be “Keren-Hapux.” Le Hebrigbe me la, ŋkɔ sia ate ŋu afia “Lãdzo Si Me Aŋɔ Yibɔ (Tù) Nɔna,” alo nugoe si me lekewɔnu si ɖewohĩ wosina ɖe ŋku la nɔna. (Hiob 42:14) Ate ŋu anye be ɖeko ŋkɔ sia le susu hem yi eƒe tugbedzedze dzi, ke hã edze abe esia hã nye kpeɖodzi be amewo zãa lekewɔnuwo ɣemaɣi hã ene.\nEɖe dzesi be ɣesiaɣi si woƒo nu tso tù ɖoɖo ɖe ŋku ŋu le Biblia me la, ekuna ɖe nyɔnu tovowo abe Fiasrɔ̃ Izebel kple Yerusalem mawɔnuteƒea, si nyagblɔɖila Yeremiya kple Xezekiel ɖɔ be gbolowo la ene ŋu. (2 Fiawo 9:30; Yeremiya 4:30; Xezekiel 23:40) Nugoe gbogbo siwo wotsɔ kpe alo ahuhɔ̃ewo wɔ, siwo ŋu tùɖonuwo kpe ɖo, siwo ŋu tomenukulawo ke ɖo la fia be nyɔnu siwo nɔ Israel dukɔ gbexɔsea me la dometɔ geɖe, vevietɔ kesinɔtɔwo kple fiaƒemetɔwo, va nɔ tù kple lekewɔnu ƒomevi bubuwo zãm atraɖii.\nWozã Ami Ʋeʋĩwo Le Tadeagu Kple Wɔna Bubuwo Me\nTso keke blema kee wozãa amititsetsememi tsɔ wɔa ami ʋeʋĩwoe le Israel. Mose ƒe Agbalẽ Evelia ƒo nu tso nu vovovo siwo wotsakana tsɔ wɔa ami ʋeʋĩ kɔkɔe si nunɔlawo zãna le subɔsubɔdɔ me le gbedoxɔa me ŋu. Sinamɔn, mire kple gbe ʋeʋĩ bubuwo hã le eme. (2 Mose 30:22-25) Tomenukulawo ke ɖe afi si wosusu be enye ƒe alafa gbãtɔ Mía Ŋɔli (M.Ŋ.) me dɔwɔƒe si wowɔa ami ʋeʋĩwo kple lifi le hena zazã le gbedoxɔa me la ŋu le Yerusalem. Woƒo nu tso ami ʋeʋĩ zazã le tadedeaguwɔnawo kple lekewɔwɔ me ŋu zi geɖe le Biblia me.—2 Kronika 16:14; Luka 7:37-46; 23:56.\nAnyigoe si me ami ʋeʋĩ nɔna, Israel\nEsi tsi vena le anyigba ƒe akpa ma ta la, ami ʋeʋĩwo ŋu dɔ wɔwɔ dea ame dzi le ameɖokui dzadzraɖo me. Tsɔ kpe ɖe ale si wosinɛ ɖe ŋuti be wòakpɔ ame ta tso ŋdɔkutsuɖuame si mee ŋu la, wogazãnɛ tsɔ wɔa leke hã. (Rut 3:3; 2 Samuel 12:20) Hafi Yuda ɖetugbui Ester nado ɖe Fia Axasweros ŋkume la, wosi mire-mi nɛ ɣleti ade, eye wogasi atike ʋeʋĩ (alo balsam-mi) nɛ ɣleti ade bubu.—Ester 2:12.\nWodea asixɔxɔ gã ami ʋeʋĩwo ŋu abe ale si ko wònɔ le klosalo kple sika hã gomee ene. Esi Saba-fianyɔnua zɔ mɔ legbea yi ɖakpɔ Fia Salomo la, sika, kpe xɔasiwo kple balsam-mi nɔ nunana xɔasi siwo wòtsɔ vɛ nɛ la dome. (1 Fiawo 10:2, 10) Esi Fia Xizkiya tsɔ nu siwo le eƒe kesinɔnudzraɖoƒea fia Babilon ƒe ame dɔdɔwo la, ‘atike ʋeʋĩ kple ami xɔasiwo’ hã nɔ nu siwo wòtsɔ fia wo la dome, hekpe ɖe klosalo, sika kple eƒe aʋawɔnuwo katã ŋu.—Yesaya 39:1, 2.\nAmi alo atike vi aɖe koe wotea ŋu ɖena tsoa seƒoƒowo, atikutsetsewo, aŋgbawo kple aŋetimetsi alo atikpawo me. Biblia ƒo nu tso nu miemie siwo me woɖea wo tsonɛ la dometɔ geɖe ŋu, abe aloe, balsam, bedolion, gbekee, kotoklobo, sinamɔn, mire, dzogbenya kple nardo ene. Wo dometɔ aɖewo wɔna le dukɔa me le Yordan-balia me. Ke woƒlea bubuwo tsoa duta le asitsala mɔzɔla xɔŋkɔ siwo ƒlea adzɔnuwo tsoa India, Anyiehe Arabia kple teƒe bubuwo la si me.\nNu Kae Nye Balsam-mi La?\nWoƒo nu tso balsam-mi ŋu le Biblia me ŋutinya siwo ku ɖe Fiasrɔ̃ Ester, Saba-fianyɔnua kple Fia Xizkiya ene ŋu, abe ale si míegblɔe va yi ene. Le ƒe 1988 me la, woke ɖe nugoe aɖe si me ami nɔ la ŋu le agado aɖe si te ɖe Qumran ŋu, le Ƒu Kukua ƒe ɣetoɖoƒeƒuta. Amewo ƒe susu to vovo le nu si wòanye ŋu. Ðe wòanye balsam-mi aɖe ƒe susɔea ye tsi emea? Numekulawo mete ŋu ɖo kpe edzi o. Atidolawo gale agbagba dzem be yewoade balsam-ti siwo xɔ ŋkɔ va yi la ƒe agble ake egbea gɔ̃ hã.\nNyiɖugoe si me lekewɔnuwo nɔna, Israel\nKpeɖodziwo fia be anye En-Gedi nutowo mee wodea ati siwo me woɖea balsam-mi si ŋu woƒo nu tsoe le Biblia me tsonɛ la ƒe agble le. Tomenukulawo ke ɖe dzokpowo, nugoewo kple nu vovovo siwo wotsɔ ga kple ƒu wɔ, siwo nɔ anyi tso ƒe alafa adelia Do Ŋgɔ Na Mía Ŋɔli, siwo ɖi ami ʋeʋĩ wɔnu siwo ŋu woke ɖo le teƒe bubuwo la ŋu. Agbalẽnyala geɖe xɔe se be Arabia alo Afrika ye balsam-ti la dzɔ tso. Balsam-ti me tsia mee woɖea atike ʋeʋĩa tsonɛ. Wodea asixɔxɔ balsam-mi ŋu ale gbegbe be mɔnu siwo dzi wotona ɖaa amiae la nyea nya ɣaɣla.\nFiahawo wɔa balsam ŋu dɔ le dukɔwo dome nyawo gbɔ kpɔkpɔ gɔ̃ hã me. Le kpɔɖeŋu me, ŋutinyaŋlɔla Josephus gblɔ be Mark Antony tsɔ agble blibo si me wodo ati xɔasi siawo ɖo la na Egipte Fianyɔnu Cleopatra abe nunana ene. Roma ŋutinyaŋlɔla Pliny gblɔ be esi Yudatɔwo Ƒe Aʋaa nɔ edzi yim le ƒe alafa gbãtɔ M.Ŋ. me la, Yudatɔwo ƒe aʋawɔlawo te kpɔ be yewoatsrɔ̃ balsam-tiwo katã bene wòagayi ɖe Romatɔwo, siwo nɔ wo dzi dzem la si me o.\nBiblia me nyawo kple nu siwo ŋu tomenukulawo ke ɖo la na míenya nanewo tso ale si ame siwo nɔ anyi le Biblia ŋlɔɣiwo la wɔ lekewɔnuwo ŋu dɔe. Biblia meƒo nu tsi tsitre ɖe lekewɔnuwo kple atsyɔ̃ɖonuwo zazã ŋu o, ke boŋ ete gbe ɖe ale si woawɔ wo ŋu dɔ le ameŋububu kple ŋuɖɔɖo me dzi. (1 Timoteo 2:9) Apostolo Petro gblɔ be nu “si ŋu asixɔxɔ gã le le Mawu ŋkume” ye nye “gbɔgbɔ fatu si nɔa anyi kpoo.” Esi atsyɔ̃ɖoɖowo kple atsyãwo le tɔtrɔm ɣesiaɣi ta la, aɖaŋuɖoɖo nyui aɖee esia nye na nyɔnu Kristotɔwo—ɖeviwo kple tsitsiawo siaa.—1 Petro 3:3, 4.


Nu Kae Nye ‘Dzota’ La? Eya Kee Nye Dzo Mavɔ Alo Gehena? | Biblia Me Biabiawo\nGBE BUBU Afrikaans Albanian Amharic Arabic Armenian Azerbaijani Azerbaijani (Cyrillic) Bulgarian Cebuano Chichewa China Mandaringbe (Bɔbɔetɔ) China Mandaringbe (Xoxotɔ) Chitonga Cibemba Croatian Czech Danish Dutch Estonian Eŋlisi Eʋegbe Finnish Franse Ga Georgian German Greek Haitian Creole Hebrew Hiligaynon Hungarian Iloko Indonesian Italian Japanese Kikaonde Kinyarwanda Kirghiz Kirundi Korean Lingala Lithuanian Macedonian Malagasy Malayalam Maltese Myanmar Norwegian Polish Portuguese Romanian Russian Samoan Sepedi Serbian Serbian (Roman) Sesotho (Lesotho) Setswana Shona Sinhala Slovak Slovenian Spanish Swahili Swedish Tagalog Tamil Tatar Telugu Thai Tsonga Turkish Turkmen Ukrainian Vietnamese Xhosa Zulu\nNu Kae Nye ‘Dzota’ La? Eya Kee Nye Dzo Mavɔ Alo Gehena?\nDzota nye kpɔɖeŋu na tsɔtsrɔ̃ mavɔ. Esɔ kple Gehena, gake eto vovo na tsiẽƒe si gɔme woɖena le Biblia aɖewo me be dzo mavɔ. Nu si nya si gɔme woɖena be dzo mavɔ fia ŋutɔŋutɔe nye tsiẽƒe, si nye ameƒomea ƒe yɔdo.\nMenye ta ŋutɔŋutɔe o\nMawunyakpukpui atɔ̃ siwo me “dzota” dze le la ɖee fia be menye ta ŋutɔŋutɔe o, ke boŋ kpɔɖeŋumɔ nue wozãe le. (Nyaɖeɖefia 19:20; 20:10, 14, 15; 21:8) Wotsɔ nu vovovo siawo ƒu gbe ɖe dzota la me:\nAbosam. (Nyaɖeɖefia 20:10) Esi wònye gbɔgbɔmenuwɔwɔe Abosam nye ta la, dzo ŋutɔŋutɔ mate ŋu afiãe o.—2 Mose 3:2; Ʋɔnudrɔ̃lawo 13:20.\nKu. (Nyaɖeɖefia 20:14) Menye ŋutilãmenue ku nye o, efia dɔmawɔmawɔ alo agbemanɔmanɔ.(Nyagblɔla 9:10) Dzo mate ŋu afiã ku ŋutɔŋutɔ o.\n“Lã wɔadã la kple aʋatsonyagblɔɖila.” (Nyaɖeɖefia 19:20) Esi wònye be kpɔɖeŋunuwoe nu siawo nye ta la, ɖe susu mele be míaƒo nya ta be kpɔɖeŋunue dzota si me wotsɔ wo ƒu gbe ɖo la hã nye oa?—Nyaɖeɖefia 13:11, 12; 16:13.\nEtsi tsitre ɖi na tsɔtsrɔ̃ mavɔ\nBiblia gblɔ be dzota la “le tsitre ɖi na ku evelia.” (Nyaɖeɖefia 20:14; 21:8) Ku gbãtɔ si ŋu woƒo nu tsoe le Biblia me lae nye ku si Adam ƒe nu vɔ̃ he va mía dzi eye woate ŋu aɖe amewo tso ku sia me to tsitretsitsia dzi. Eye Mawu ava ɖe ku sia ɖa mlɔeba.—1 Korintotɔwo 15:21, 22, 26.\nBlema Hinom Bali si nɔ Yerusalem-dua godo si me dzo nɔa bibim le ɖaa\nDzota ya le tsitre ɖi na ku ƒomevi bubu alo ku evelia. Togbɔ be eya hã nye agbemanɔmanɔ keŋkeŋ ƒe nɔnɔme hã la, eto vovo sãsãsã na gbãtɔa, elabena Biblia megblɔ nya aɖeke tso tsitretsitsi tso ku sia me ŋu o. Le kpɔɖeŋu me, Biblia gblɔ be “ku kple Tsiẽƒe ƒe safuiwo le” Yesu si, eye esia ɖee fia be ŋusẽ le esi be wòafɔ ame siwo ku le Adam ƒe nu vɔ̃a ta la. (Nyaɖeɖefia 1:18; 20:13) Ke hã, dzota ya ƒe safui mele Yesu loo alo ame bubu aɖeke si o. Kpɔɖeŋudzota sia le tsitre ɖi na tohehe mavɔ si nye tsɔtsrɔ̃ mavɔ.—2 Tesalonikatɔwo 1:9.\nDzota la kee nye Gehena, si gɔmee nye Hinom Bali\nNya Gehena (Helagbe, geʹen·na) dze le Biblia me zi 12 sɔŋ. Eya hã nye tsɔtsrɔ̃ mavɔ, abe ale si wòle le dzota gome ene. Togbɔ be woɖe nya sia gɔme le Biblia aɖewo me be “dzo mavɔ” (tsiẽƒe) hã la, Gehena to vovo na tsiẽƒe (Hebrigbe sheʼohlʹ, Helagbe haiʹdes).\n“Gehena” ƒe gɔmeɖeɖe tẽe nye “Hinom Bali,” si nye bali aɖe le Yerusalem-dua godo tututu. Le Biblia-ŋlɔɣiwo la, dua me tɔwo kɔa gbeɖuɖɔ le balia me. Wona dzo nɔa bibim le afi ma ɣesiaɣi ale be gbeɖuɖɔwo nabi; eye nyéwo ɖua nu siwo dzoa mete ŋu fiã o.\nYesu zã Gehena tsɔ wɔ kpɔɖeŋu na tsɔtsrɔ̃ mavɔ. (Mateo 23:33) Egblɔ be “nyéwo mekuna” le Gehena o, “eye dzo metsina” le afi ma o. (Marko 9:47, 48) Eto nya siawo dzi le nu ƒom tso nu siwo yia edzi le Hinom Bali la me kple nyagblɔɖi si le Yesaya 66:24 me hã ŋu. Mawunyakpukpui ma gblɔ be: “Woado ayi aɖakpɔ ame siwo da vo ɖe ŋunye la ƒe kukuawo; elabena woƒe nyéwo maku o, eye woƒe dzo la matsi o.” Yesu ƒe kpɔɖeŋu sia mefia funyafunyawɔwɔ ame o, ke boŋ tsɔtsrɔ̃ ɖikaa. Ŋutilã kukuwo domee dzo kple nyéwo gblẽna, menye ame gbagbewo o.\nBiblia megblɔ nya aɖeke si fia be ame siwo yi Gehena la ate ŋu afɔ o. “Dzota” la kple “Gehena ƒe dzo la” siaa le tsitre ɖi na tsɔtsrɔ̃ mavɔ.—Nyaɖeɖefia 20:14, 15; 21:8; Mateo 18:9.\nAleke “woawɔ fu wo zã kple keli tegbetegbee”?\nNe tsɔtsrɔ̃ koe dzota la le tsitre ɖi na ɖe, ke nu ka tae Biblia gblɔ be “woawɔ fu” Abosam, lã wɔadã la kple aʋatsonyagblɔɖila la le eme “zã kple keli tegbetegbee”? (Nyaɖeɖefia 20:10) Na míadzro susu ene siwo tae mate ŋu anye be fuwɔwɔ ame ŋutɔŋutɔe wowɔnɛ le afi sia o la me:\nHafi woate ŋu anɔ funyafunya wɔm Abosam tegbee la, ke ahiã be wòanɔ agbe tegbee. Evɔ Biblia gblɔ be woaxɔ ŋusẽ le esi alo atsrɔ̃e ɖa keŋkeŋ.—Hebritɔwo 2:14.\nMawu ƒe nunanae agbe mavɔ nye, menye tohehee o.—Romatɔwo 6:23.\nKpɔɖeŋunuwoe lã wɔadã la kple aʋatsonyagblɔɖila nye, eya ta womate ŋu awɔ funyafunya wo o.\nBiblia me nyawo ɖee fia be funyafunya si woawɔ Abosam la tsi tsitre ɖi na mɔxexe ɖe enu alo etsɔtsrɔ̃ ɖa tegbee.\nNyagbe “woawɔ fu” si wozã le Biblia me la agate ŋu afia “mɔxexe ɖe ame nu.” Le kpɔɖeŋu me, woɖe Helagbe me nya si gɔmee nye “ŋutasẽlawo” gɔme le Biblia geɖewo me le Mateo 18:34 be “gaxɔdzikpɔlawo.” Esia ɖee fia be kadodo aɖe le ‘fuwɔwɔ ame’ kple “mɔxexe ɖe ame nu” dome. Nenema ke le Mateo 8:29 kple Luka 8:30, 31 siwo ƒo nu tso nudzɔdzɔ ɖeka ŋu la, wotsɔ ‘fuwɔame’ sɔ kple ‘aʋli me,’ si le tsitre ɖi na dɔmawɔmawɔ alo ku. (Romatɔwo 10:7; Nyaɖeɖefia 20:1, 3) Le nyateƒe me la, wozã “woawɔ fu” alo “wɔ fu” le kpɔɖeŋunyagbɔgblɔ nu le Nyaɖeɖefia ƒe agbalẽa me zi geɖe.—Nyaɖeɖefia 9:5; 11:10; 18:7, 10.\nBiblia Agbe Kple Ku Biblia Me Biabiawo Ƒe Ŋuɖoɖowo\nNu Kae Lã Wɔadã Si To Ta Adre Le Nyaɖeɖefia Ta 13 La Nye?\nŊutete, ŋusẽ kple fiazikpui le lã wɔadã la si. Nu kae Biblia me nyagblɔɖiwo ɖe fia tso eŋu?\nNu Kae 666 Fia?\nNu Kae Nye Babilon Gã La?


GBE BUBU Acholi Afrikaans Albanian Amharic Arabic Armenian Aukan Aymara Azerbaijani Azerbaijani (Cyrillic) Baoule Bashkir Batak (Karo) Batak (Toba) Biak Bicol Bislama Bulgarian Cakchiquel (Central) Cambodian Catalan Cebuano Chichewa China Mandaringbe (Bɔbɔetɔ) China Mandaringbe (Xoxotɔ) Chitonga Chitonga (Malawi) Chitumbuka Chiyao Chokwe Chol Chuvash Cibemba Cinyanja Croatian Czech Dangme Danish Digor Drehu Dutch Efik Estonian Eŋlisi Eʋegbe Fijian Finnish Fon Franse Ga Garifuna Georgian German Greek Guarani Gun Haitian Creole Hausa Hebrew Hiligaynon Hindi Hiri Motu Hmong (Ɣi) Hungarian Ibanag Icelandic Igbo Iloko Indonesian Isoko Italian Japanese Javanese Kabiye Karen (S'gaw) Kazakh Kikamba Kikaonde Kikongo Kikuyu Kiluba Kimbundu Kinyarwanda Kirghiz Kiribati Kirundi Kisonge Kongo Korean Kurdish Kurmanji (Caucasus) Kurdish Kurmanji (Cyrillic) Kwangali Kwanyama Lhukonzo Lingala Lithuanian Lomwe Luganda Lunda Luo Luvale Macedonian Macua Malagasy Malay Malayalam Maltese Mam Mambwe-Lungu Mapudungun Mauritian Creole Maya Mazatec (Huautla) Mbunda Mongolian Moore Myanmar Nahuatl (Guerrero) Nahuatl (Huasteca) Nahuatl (Northern Puebla) Ndebele Ndebele (Zimbabwe) Ndonga Nepali Ngangela Nias Niuean Norwegian Nyaneka Nzema Oromo Ossetian Otetela Pangasinan Papiamento (Aruba) Papiamento (Curaçao) Persian Polish Portuguese Quechua (Ancash) Quechua (Ayacucho) Quechua (Bolivia) Quechua (Cuzco) Quichua (Chimborazo) Quichua (Imbabura) Romanian Runyankore Russian Rutoro Samoan Sango Saramaccan Sena Sepedi Serbian Serbian (Roman) Sesotho (Lesotho) Sesotho (South Africa) Setswana Seychelles Creole Shona Sidama Silozi Sinhala Slovak Slovenian Solomon Islands Pidgin Spanish Sranantongo Swahili Swahili (Congo) Swati Swedish Tagalog Tahitian Tamil Tatar Telugu Tetun Dili Thai Tigrinya Tiv Tojolabal Tok Pisin Tongan Tshiluba Tshwa Tsonga Turkish Twi Tzeltal Tzotzil Ukrainian Umbundu Urdu Urhobo Venda Vietnamese Wallisian Waray-Waray Wayuunaiki Wolaita Xhosa Yoruba Zande Zulu\n“ƲUA ate ŋu adzo, gake China ŋutsua ya mayi o!” Nya mae Alexandra se esime wònɔ ʋu si aho tso Anyiehe Amerika dukɔ aɖe me atsò dea ayi dukɔ bubu me. Alexandra ɖi be yeakpɔe ɖa be nu kae le dzɔdzɔm hã, eye wòkpɔ be Chinatɔ ɖekakpui aɖe nɔ agbagba dzem do kpoe be yeado Spaingbe si mese nyuie o la atsɔ aɖe nu si dzɔ ɖe edzi la me na dzɔla siwo le dea dzi la dometɔ ɖeka. Esi Alexandra dea Yehowa Ðasefowo ƒe kpekpe si wowɔna le Chinagbe me ta la, egblɔ be yedi be yeaɖe gbea gɔme.\nŊutsua gblɔ be dukɔmevie yenye le se nu gake wofi yeƒe ga kple dukɔmevinyenyegbalẽwo. Gbãa, dzɔlaa medi be yeaxɔ nyaa dzi ase o, eye wòsusui gɔ̃ hã be ɖe Alexandra fi ŋutsua yina dzadzra ge. Emegbe eva lɔ̃ ɖe ŋutsua ƒe numeɖeɖewo dzi, gake eka ga na wɔnamanɔŋutɔ sia le esi eƒe agbalẽwo mede o ta. Esi ga aɖeke mele ŋutsua si o ta la, Alexandra na dɔlar 20 ŋutsua. Ŋutsua menya ale si gbegbe wòada akpe nɛ o, eye wògblɔ be yeaxe ga si wu dɔlar 20 nɛ. Alexandra ɖe eme nɛ be menye teƒeɖoɖo dim yele o, ke boŋ edzɔ dzi na ye be yekpe ɖe eŋu elabe emae nye nu nyuitɔ si wòle be yeawɔ. Alexandra tsɔ Biblia srɔ̃gbalẽ aɖewo na ŋutsua, eye wòde dzi ƒo nɛ be wòana Ðasefowo nasrɔ̃ Biblia kplii.\nNe míese be ame ɖe nyo dɔme na amedzro aɖe la, edzɔa dzi na mí, eye ɖikeke manɔmee la, ame siwo le subɔsubɔha vovovowo me kple ame siwo mele haa aɖeke me o hã nyoa dɔme alea. Ðe nàlɔ̃ faa be yeakpe ɖe ame bubu aɖe ŋu le mɔ sia tɔgbi nua? Nyabiase ma le vevie elabe Yesu gblɔ be: “Dzidzɔ geɖe le nunana me wu nuxɔxɔ.” (Dɔwɔwɔwo 20:35) Egale vevie elabena numekulawo va de dzesii be nunana amewo ɖea vi na nua nala. Na míakpɔ mɔ siwo nu wòɖea vii le la ɖa.\n“AME SI NAA NU KPLE DZIDZƆ”\nNuteƒekpɔkpɔwo ɖee fia be nunana amewo nana míekpɔa dzidzɔ zi geɖe. Apostolo Paulo gblɔ be: “Ame si naa nu kple dzidzɔ lae Mawu lɔ̃na.” Kristotɔ siwo na nu faa tsɔ kpe ɖe wo nɔvi siwo ɖo xaxa me ŋu la ƒe nya gblɔm wòle. (2 Korintotɔwo 8:4; 9:7) Paulo megblɔ be esi dzi le wo dzɔm tae wona nua ɖo o. Ke boŋ dzi dzɔ wo le esi wona nu wo nɔviwo ta.\nLe nyateƒe me la, numekuku aɖe gblɔ be nunana amewo “nana ahɔhɔ̃a ƒe akpa si nana míekpɔa dzidzɔ, tena ɖe amewo ŋu eye míekana ɖe amewo dzi la wɔa dɔ nyuie, eye esia wɔnɛ be míaƒe dzi dzea eme be míena nu ame aɖe.” Wokpɔe le numekuku bubu aɖe hã me be “Ne míena ga ame aɖe la, dzi dzɔa mí wu be míawo ŋutɔwo míazã gaa.”\nÐe nèse le ɖokuiwò me kpɔ be le yeƒe nɔnɔmewo ta, yemate ŋu ana nu amewo oa? Nyateƒeae nye be ame sia ame ate ŋu anye “ame si naa nu kple dzidzɔ” be wòakpɔ dzidzɔ. Ne susu nyui ye míetsɔ le nua nam la mehiã be wòanye nu gã aɖe kokoko o. Yehowa Ðasefo aɖe ŋlɔ nya siwo gbɔna la tsɔ kpe ɖe nudzɔdzɔ aɖe ŋu ɖo ɖe magazine sia talawo be: “Le ƒe siwo katã va yi me la, ga sue aɖe koe metea ŋu dzɔna le Fiaɖuƒe Akpata me.” Ke hã, egblɔ kpee be: “Yehowa Mawu ɖoa eteƒe nam geɖe wu nu si menanae. . . . Akpe na mi be miena mɔnukpɔkpɔam be maɖo nu sia ɖa—enana nye dzi dzea eme.”\nLe nyateƒe me la, menye ga koe míate ŋu ana amewo o. Mɔ bubu geɖewo li si dzi míato ana nu.\nNUNANA AMEWO DEA LÃMESẼ DZI\nNunana amewo ɖea vi na wò ŋutɔ kple ame bubuwo\nBiblia gblɔ be: “Ame si nyoa dɔme la le nyui wɔm na eya ŋutɔ ɖokui, ke ŋutasẽla hea xaxa vaa eya ŋutɔ ɖokui dzi.” (Lododowo 11:17) Ame siwo nyoa dɔme la zãa woƒe ɣeyiɣi kple ŋusẽ ɖe amewo ŋu eye woléa be na amewo hewɔa nu bubuwo na wo. Nɔnɔme sia kpena ɖe wo ŋu le mɔ geɖewo nu, eye esiawo dometɔ ɖekae nye be edea woƒe lãmesẽ dzi.\nNumekukuwo ɖee fia be ame siwo lɔ̃na faa kpena ɖe amewo ŋu la, meléa dɔ alo léa blanui abe ame bubuwo ene o. Kpuie ko la, wonɔa lãmesẽ me wu. Dɔmenyonyo wɔe be ame aɖewo siwo ŋu ahɔhɔ̃medɔ ƒomevi aɖe alo HIV le la ƒe nɔnɔmewo ka ɖe eme. Wode dzesii hã be ame siwo le agbagba dzem be yewoadzudzɔ ahanono siwo kpena ɖe ame bubuwo ŋu la, meléa blanui fũu o eye wotea ŋu ƒoa asa na ahanono.\nWogblɔ be nu si ta wòle aleae nye be, “veveseseɖeamenu, nyuiwɔwɔ kple dɔmenyonyo wɔnɛ be ame meganɔa nu manyomanyowo ŋu bum fũu o.” Nunana ame bubuwo ate ŋu aɖe nuteɖeamedzi kple ʋusɔgbɔdɔ dzi akpɔtɔ. Eye ame siwo srɔ̃ ku eye wokpena ɖe ame bubuwo ŋu la te ŋu ɖu woƒe nuteɖeamedziwo dzi kaba.\nNyateƒea koe nye be, nunana amewo ɖea vi na ame.\nNE ÈNA NU AMEWO LA AMEWO HÃ ANA NU WÒ\nYesu de dzi ƒo na eyomedzelawo be: “Minɔ nu nam amewo, eye amewo ana nu mi. Woadzidze nu nyuie, atee, aʋuʋui wòagbagba akɔ ɖe avɔ me na mi. Elabena dzidzenu si mietsɔ le nu dzidzem na amewo la kee woatsɔ adzidzee na mi.” (Luka 6:38) Ne èna nu amewo la, woada akpe na wò, eye woawo hã woadi be yewoana nu amewo. Nunana amewo doa ɖekawɔwɔ kple xɔlɔ̃wɔwɔ ɖe ŋgɔ.\nNunana amewo doa ɖekawɔwɔ kple xɔlɔ̃wɔwɔ ɖe ŋgɔ\nNumekula siwo srɔ̃ nu tso amegbetɔwo ƒe ƒomedodowo ŋu la de dzesii be “ame siwo lɔ̃na faa be yewoakpe ɖe amewo ŋu la ƒe nuwɔnawo dea dzi ƒo na ame bubuwo be woawo hã woawɔe nenema.” Le nyateƒe me la, “nuxexlẽ tso ame siwo wɔ nyui na ame bubuwo etɔxɛe ŋu kpe ɖe ame aɖewo ŋu wozu dɔmenyolawo.” Eya ta le numekuku aɖe ƒe nya nu la, “ame sia ame ate ŋu akpɔ ŋusẽ ɖe ame gbogbo aɖewo siwo dome wòle siwo eya ŋutɔ menya loo alo kpɔ kpɔ o gɔ̃ hã dzi.” Ne míagblɔe bubui la, dɔmenyonyo na ame ɖeka aɖe ate ŋu awɔe be vivivi la nuto aɖe me tɔwo katã nava nye dɔmenyolawo. Ðe màdi be yeanɔ teƒe aɖe alea oa? Ɛ̃, nu nyui geɖe ado tso eme ne amewo naa nu faa.\nEsia ƒe kpɔɖeŋu nyui aɖe dzɔ le Florida, U.S.A. Yehowa Ðasefo aɖewo tsɔ wo ɖokuiwo na faa be yewoana kpekpeɖeŋu esi ahom sesẽ aɖe gblẽ nu vɔ megbe. Esi wonɔ nu siwo woazã atsɔ awɔ dɔa lalam le aƒe si ŋu woawɔ dɔa le me la, wode dzesii be aƒelika aɖe ƒe kpɔ kaka eye wogblɔ nɛ be yewoaɖɔe ɖo. Aƒelikaa gblɔ ɖe lɛta aɖe si wòŋlɔ ɖo ɖe Yehowa Ðasefowo ƒe dɔwɔƒegã emegbe me be: “Manɔ akpe dam na mi ɖaa. Ame siawoe nye ame nyuitɔ kekeake siwo medo goe kpɔ.” Ale si wòkpɔ ŋudzedze ɖe nu si wowɔ nɛ ŋu wɔe be wòɖo nudzɔdzɔ aɖe ɖa be woatsɔ akpe asi ɖe nu si wòyɔ be Ðasefoawo ƒe dɔ tɔxɛ la ŋu.\nSRƆ̃ NUNALA GÃTƆ ƑE KPƆÐEŊU\nNu ɖedzesi aɖe si ŋu numekulawo ke ɖo la ɖee fia be “nane le amegbetɔwo me si nana wodina be yewoakpe ɖe ame bubuwo ŋu.” Numekukua gblɔ tso ɖeviwo gɔ̃ hã ŋu be wodina be “yewoawɔ nyui na ame hafi va tea nuƒoƒo.” Nu ka tae? Biblia ɖo nya sia ŋu esi wògblɔ tso amegbetɔwo ŋu be ‘Mawu ƒe nɔnɔme nue wòwɔ mí ɖo,’ si fia be Mawu ƒe nɔnɔmewoe le mía si.—1 Mose 1:27.\nNɔnɔme nyui siwo le mía Wɔla, Yehowa Mawu si la dometɔ ɖekae nye dɔmenyonyo. Ena agbe kple nu sia nu si ana dzi nadzɔ mí la mí. (Dɔwɔwɔwo 14:17; 17:26-28) Míate ŋu anya mía Fofo si le dziƒo la kple tame si lɔlɔ̃ ʋãe wòɖo ɖe mía ŋu to eƒe Nya Biblia la sɔsrɔ̃ me. Agbalẽ ma na míenya be Mawu wɔ ɖoɖo ɖe ale si míakpɔ dzidzɔ le etsɔme ŋu. * (1 Yohanes 4:9, 10) Esi Yehowa Mawu gbɔe dɔmenyonyo dzɔ tso eye wowɔ mí ɖe eƒe nɔnɔme nu ta la, mía Mawu la sɔsrɔ̃ le nunana amewo me aɖe vi na mí eye wòana Mawu nakpɔ dzidzɔ ɖe mía ŋu.—Hebritɔwo 13:16.\nÈɖo ŋku Alexandra si ŋu míeƒo nu tsoe le nyati sia ƒe gɔmedzedze dzia? Aleke eƒe nyaa va wu enui? Togbɔ be mɔzɔla bubu aɖe gblɔ nɛ be etsɔ eƒe ga ƒu gbe hã la, ŋutsu si ŋu wòkpe ɖo la yɔ exɔlɔ̃ aɖe le du si me ʋua va tɔ ɖo la me eye wòxe dɔlar 20 la nɛ enumake. Azɔ hã ŋutsua wɔ ɖe aɖaŋu si Alexandra ɖo nɛ la dzi eye wòte Biblia sɔsrɔ̃. Alexandra kpɔ dzidzɔ esi wògado goe ɣleti etɔ̃ megbe le Yehowa Ðasefowo ƒe takpekpe aɖe si wowɔ le Chinagbe me le Peru la me. Esi ŋutsua di be yeagada akpe nɛ ɖe nu siwo katã wòwɔ na ye ta la, ekpe Alexandra kple ame siwo va takpekpe kplii la yi yeƒe nuɖuɖudzraƒe.\nNunana amewo kple kpekpe ɖe amewo ŋu nana wokpɔa dzidzɔ ŋutɔ. Míegakpɔa dzidzɔ wu ne míekpe ɖe ame aɖe ŋu eye míeto ema dzi na wòva nya Yehowa Mawu, ame si nye nu nyuiwo katã Nala! (Yakobo 1:17) Wò hã ɖe nèle dzidzɔ si dona tsoa nunana amewo me la kpɔma?\n^ mm. 21 Àte ŋu axlẽ nu geɖe le agbalẽ si nye Nuka Tututue Nye Biblia ƒe Nufiafia? me. Yehowa Ðasefowoe tae. Àkpɔe le Internet hã dzi le www.jw.org/ee. Ʋu AGBALẼWO > AGBALẼWO KPLE AGBALẼ GBADZAWO.\nNa Nu Faa\nEsi Yehowa ƒe amewo lɔ̃a nunana faa ta la, nu nyui kawoe do tso eme?


Nye Anukwareɖila “Le Nuwo Katã Me”—Nu Ka Tae? | Hebritɔwo 13:18\nCOVER SUBJECT Ðe Anukwareɖiɖi Zu Tsigãdzinua?\nCOVER SUBJECT Ale Si Anukwaremaɖimaɖi Gblẽa Nu Le Ŋuwò\nCOVER SUBJECT Nu Si Ta Wònyo Be Woanye Anukwareɖila\nGBE BUBU Acholi Afrikaans Albanian Amharic Arabic Armenian Aukan Aymara Azerbaijani Azerbaijani (Cyrillic) Baoule Bashkir Bassa (Cameroon) Batak (Karo) Batak (Toba) Bislama Boulou Bulgarian Cakchiquel (Central) Cambodian Catalan Cebuano Chichewa China Mandaringbe (Bɔbɔetɔ) China Mandaringbe (Xoxotɔ) Chitonga Chitonga (Malawi) Chitumbuka Chiyao Chokwe Chol Chuvash Cibemba Croatian Czech Dangme Danish Drehu Dutch Efik Estonian Eŋlisi Eʋegbe Fijian Finnish Fon Franse Ga Garifuna Georgian German Greek Guarani Gun Hausa Hebrew Hiligaynon Hiri Motu Hmong (Ɣi) Hungarian Iban Ibanag Igbo Iloko Indonesian Isoko Italian Japanese Javanese Kabiye Karen (S'gaw) Kazakh Kikamba Kikaonde Kikongo Kikuyu Kiluba Kimbundu Kinyarwanda Kirghiz Kiribati Kirundi Kisi Kisonge Kongo Korean Krio Kurdish Kurmanji (Caucasus) Kurdish Kurmanji (Cyrillic) Lamba Latvian Lhukonzo Lingala Lithuanian Luganda Luo Luvale Macedonian Macua Malagasy Malay Maltese Mam Maya Mazatec (Huautla) Mende Mixe Mizo Mongolian Moore Myanmar Nahuatl (Central) Nahuatl (Guerrero) Nahuatl (Huasteca) Nahuatl (Northern Puebla) Ndau Ndebele (Zimbabwe) Ngabere Ngangela Nias Norwegian Nyaneka Nyungwe Nzema Oromo Ossetian Otetela Pangasinan Papiamento (Aruba) Papiamento (Curaçao) Persian Pidzin (Kamerun) Polish Portuguese Quechua (Ayacucho) Quechua (Bolivia) Quichua (Imbabura) Romanian Runyankore Russian Samoan Sango Saramaccan Sena Sepedi Serbian Serbian (Roman) Sesotho (Lesotho) Setswana Shona Sidama Silozi Sinhala Slovak Slovenian Spanish Sranantongo Swahili Swahili (Congo) Swedish Tagalog Tatar Thai Tigrinya Tiv Tlapanec Tojolabal Tok Pisin Totonac Tshiluba Tshwa Tsonga Turkish Tuvaluan Twi Tzotzil Ukrainian Umbundu Urdu Urhobo Uruund Vietnamese Wallisian Wayuunaiki Wolaita Xhosa Yoruba Zande Zapotec (Isthmus) Zulu\n“Míeka ɖe edzi be dzitsinya nyui le mía si, elabena míedina be míaɖi anukware le nuwo katã me.”—Hebritɔwo 13:18.\nLe Biblia me la, Helagbe me nya si gɔme woɖena ɣeaɖewoɣi be “anukwareɖiɖi” la gɔme ɖeɖe tẽe fiaa “nane si nyo si ŋu gbegblẽƒe aɖeke mele o.” Agate ŋu afia nu dzeani si nya kpɔ na ŋku eye wòdzea ame ŋu.\nNya si Mawu ƒe gbɔgbɔ ʋã apostolo Paulo wògblɔ be, “Míedina be míaɖi anukware le nuwo katã me” la le vevie na Kristotɔwo. Nu kae nya sia dzi wɔwɔ bia?\nAVU SI MÍEWƆNA LE EMEME\nAme geɖe kpɔa woƒe dzedzeme le ahuhɔ̃e me ŋdi sia ŋdi hafi dona ɖe ame dome. Nu ka tae? Esi wodi be yewoƒe dzedzeme nanya kpɔ tae. Gake nu bubu li si le vevie wu ɖakpakpa alo ɖawɔwɔ wòanya kpɔ kple awu nyuiwo dodo. Le nyateƒe me la, ame si míenye le ememe la ate ŋu ana míaƒe dzedzeme nanyo ame ŋu loo alo atɔ ŋku.\nMawu ƒe Nya la gblɔe eme kɔ ƒãa be nu gbegblẽ wɔwɔ dzroa mí. Ŋɔŋlɔawo gblɔ le 1 Mose 8:21 be: “Amegbetɔ ƒe dzimesusu nye vɔ̃ tso eƒe ɖevime ke.” Eya ta be míanye anukwareɖilawo la, ele be míawɔ avu kple nu vɔ̃ ƒe dzodzro si le mía me. Apostolo Paulo ɖɔ avu si wòwɔna be yeaɖu nu vɔ̃ dzi la nyuie esi wògblɔ be: “Mekpɔa dzidzɔ le Mawu ƒe se la ŋu ŋutɔ le ame si menye le ememe la gome, ke mekpɔ se bubu aɖe le menye, si le aʋa wɔm kple se si le nye susu me, eye wòléam aboyoe yina na nu vɔ̃ ƒe se si le nye ŋutilã me.”—Romatɔwo 7:22, 23.\nLe kpɔɖeŋu me, ne míaƒe dzi le eƒom ɖe mía nu be míawɔ nu gbegblẽ eye wòle mía dzrom vevie be míawɔ nu anukwaremaɖimaɖitɔe la, ŋutete ganɔa mía ŋu kokoko be míaɖu mía ɖokui dzi. Míate ŋu atiae be míawɔ míaƒe dzi ƒe didia dzi loo alo míawɔe o. Ne míetiae be míaɖu susu gbegblẽ si va ta me na mí dzi la, míate ŋu anye anukwareɖilawo togbɔ be míanɔ anukwaremaɖilawo dome gɔ̃ hã.\nNU SI ANA MÍAÐU AƲA LA DZI\nBe míanye anukwareɖilawo la, ele be agbe nyui nɔnɔ ŋuti mɔfiame si ŋu kakaɖedzi le nafia mɔ mí. Gake nublanuitɔe la, ame geɖe tsia dzi ɖe woƒe gotagomedzedzeme ŋu wu ale si woabu agbe nyui nɔnɔ ŋu. Le esia ta, nɔnɔme si me wole la dzie wonɔa te ɖo nyana afi si woaɖi anukware ase ɖo. Agbalẽ si nye Anukwaremaɖimaɖi Ŋuti Nyateƒenya (Vavãtɔ) ɖe eme ale: “Zi geɖe la, míedaa se dzi va ɖoa afi si míawo ŋutɔwo míekpɔ be esɔ ale be amewo nakpɔtɔ abu mí anukwareɖilawoe.” Gake ɖe mɔfiame aɖe si ŋu kakaɖedzi le la li si akpe ɖe mía ŋu míanya nenye be anukwaremaɖimaɖi vi aɖe teti hã mesɔ oa? Dzidzɔnya lae nye be ɖe li.\nAme miliɔn geɖe siwo le xexea me godoo la kpɔe be mɔfiame siwo akpe ɖe mía ŋu le go sia me la le Biblia me. Agbe nyui nɔnɔ ŋuti mɔfiame si ƒo ɖe sia ɖe ta la le Biblia me. (Psalmo 19:7) Mɔfiame siwo ku ɖe nyawo, abe ƒomegbenɔnɔ, dɔwɔɖui, agbe nyui nɔnɔ kple Mawu ƒe lɔlɔ̃nu wɔwɔ ene ŋu le eme. Ele vi ɖem tso keke blema ke. Se kple mɔfiame siwo le eme la nyo na dukɔ sia dukɔ, to sia to kple ame ƒomevi ɖe sia ɖe. Ne míedzroa Biblia me nyuie, dea ŋugble le emenyawo ŋu hewɔa eƒe aɖaŋuɖoɖowo dzi la, ate ŋu akpe ɖe mía ŋu míamla míaƒe dzi ale be míanye anukwareɖilawo kple nuteƒewɔlawo.\nKe hã anukwaremaɖimaɖi dzi ɖuɖu bia nu geɖe wu be Biblia ŋuti sidzedze vavãtɔ nasu mía si ko. Nya lae nye be, xexe gblẽku aɖe mee míele, eye nɔnɔmeawo ƒonɛ ɖe mía nu be míasrɔ̃ xexea ƒe nuwɔna gbegblẽwo. Esia tae wòhiã be míado gbe ɖa abia Mawu ƒe kpekpeɖeŋu. (Filipitɔwo 4:6, 7, 13) Esia akpe ɖe mía ŋu dzi naɖo mía ƒo be míawɔ nu si le eteƒe ahaɖi anukware le nu sia nu me.\nANUKWAREÐIÐI ƑE VIÐEWO\nWova nya Hitoshi, si ŋu míeƒo nu tsoe le nyati gbãtɔa me la be enye dɔwɔla ɖianukware. Fifia ele dɔ wɔm na dɔtɔ aɖe si dea asixɔxɔ eƒe anukwareɖiɖia ŋu. Hitoshi gblɔ be: “Edzɔ dzi nam be meva kpɔ dɔwɔɖui aɖe si ana dzitsinya nyui nakpɔtɔ anɔ asinye.”\nAleae wòle le ame geɖewo hã gome. Ame siwo hã wɔ ɖe Biblia ƒe mɔfiame si nye, ‘ɖi anukware le nuwo katã me’ dzi wòɖe vi na wo la ƒe kpɔɖeŋu aɖewoe nye esiwo gbɔna.\n“Esi mexɔ ƒe 13 la, medzudzɔ sukudede heyi ɖanɔ dɔ wɔm kple fiafiwo. Esia ta, ga si mekpɔna katã kloe tsoa nu fitifiti wɔwɔ me. Ƒe aɖewo megbe la, meɖe srɔ̃ eye Yehowa Ðasefowo va nɔ Biblia srɔ̃m kple nye kple srɔ̃nye. Míesrɔ̃e be Yehowa * Mawu lé fu anukwaremaɖimaɖi nuwɔnawo, eya ta míetso nya me be míatrɔ míaƒe agbenɔnɔ. Le ƒe 1990 me la, míetsɔ míaƒe agbe ɖe adzɔgbe na Yehowa hexɔ nyɔnyrɔ zu Yehowa Ðasefowo.—Lododowo 6:16-19.\n“Tsã la, finuwo sɔŋ koe yɔ nye aƒe me, gake fifia, nu mawo dometɔ aɖeke megale nye aƒe me o; eye esia wɔe be dzitsinya nyui su asinye. Ne meɖo ŋku ƒe gbogbo siwo me mewɔ nu anukwaremaɖimaɖitɔe dzi la, ɖeko medaa akpe na Yehowa ɖe eƒe nublanuikpɔkpɔ gã la ta. Ne zã do meyi anyi mlɔ ge eye meɖo ŋku edzi be Yehowa kpɔ ŋudzedze ɖe ŋunye azɔ la, dzidzeme gã aɖee wònyena nam.”—Cheryl, si le Ireland.\n“Esi nye dɔmemegã va nya be megbe zãnuxɔxɔ le ame si ate ŋu ava zu míaƒe asisi si la, egblɔ nam be: ‘Wò Mawu na nènye ame si dzi woate ŋu aka ɖo! Yayra gã aɖee wònye na mí be èle dɔ wɔm kpli mí le afi sia.’ Esi meɖia anukware le nu sia nu me ta la, dzitsinya nyui su asinye le Yehowa Mawu ŋkume. Esia wɔe be metea ŋu kpena ɖe nye ƒomea kple ame bubuwo ŋu be woawɔe nenema ke.”—Sonny, si le Hong Kong.\nSusu Me Ƒe Akɔdzeanyi\n“Dukɔwo dome gadzraɖoƒe aɖe ƒe dɔdzikpɔlawo ƒe amegãa ƒe kpeɖeŋutɔe menye. Le dɔ sia me la, gakpɔkpɔ le vevie na ame geɖe wu anukwareɖiɖi. Eya ta amewo ƒe susu koe nye, ‘Ne anukwaremaɖimaɖi vi aɖe ana woakpɔ ga geɖe eye wòana ganyawo naka ɖe eme la, nu kae wògblẽ?’ Ke hã esi meɖia anukware ta la, nye susu dze akɔ anyi. Eya ta meɖoe be nu ka kee ɖadzɔ o, mayi edzi aɖi anukware. Nye dɔmemegãwo nyae be nyemada alakpa na yewo o alo ada alakpa ɖe yewo nu o.”—Tom, si le United States.\n“Esi nanewo bu le míaƒe dɔme la, nye dɔdzikpɔla bia tso asinye be mada alakpa, gake megbe. Esi wova nya ame siwo fi nuawo mlɔeba la, míaƒe amegã da akpe nam ɖe nye anukwareɖiɖia ta. Anukwareɖiɖi le xexe maɖianukware me bia dzinɔameƒo. Gake mlɔeba, ewɔnɛ be amewo va kana ɖe mía dzi hedea bubu mía ŋu.”—Kaori, si le Japan.\nNu siwo dona tso anukwareɖiɖi me, siwo nye dzitsinya nyui, susu me ƒe akɔdzeanyi kple bubunɔameŋu siaa ɖee fia be anukwareɖiɖi ɖea vi vavã. Ðe mèlɔ̃ ɖe edzi oa?\n^ mm. 18 Biblia na míenya be Mawu ƒe ŋkɔe nye Yehowa.


2 Mose 18 | Biblia Le Internet Dzi | Xexe Yeye Gɔmeɖeɖe\n2 Mose 18:1-27\nYetro kple Zipora va ɖo (1-12)\nYetro ɖo aɖaŋu be woatia ʋɔnudrɔ̃lawo (13-27)\n18 Ke Midian nunɔla Yetro, si nye Mose to la,+ se nu siwo katã Mawu wɔ na Mose kple eƒe dukɔ Israel, kpakple ale si Yehowa kplɔ Israel tso Egipte.+ 2 Mose to Yetro xɔ Mose srɔ̃ Zipora wònɔ egbɔ, esime Mose ɖoe ɖe aƒe 3 hekpe ɖe viaŋutsu eveawo ŋu.+ Mose na ŋkɔ viawo dometɔ ɖeka be Gersom,*+ elabena egblɔ be: “Mezu amedzro le dzronyigba dzi,” 4 eye wòna ŋkɔ evelia be Eliezer,* elabena egblɔ be: “Fofonye ƒe Mawu lae nye nye kpeɖeŋutɔ, si ɖem tso Farao ƒe yi nu.”+ 5 Ale Mose to, Yetro, kple Mose viŋutsuawo kpakple srɔ̃a wova egbɔ le gbea dzi, afi si woƒu asaɖa anyi ɖo, le Mawu vavã la ƒe to la gbɔ.+ 6 Eye wòɖo du ɖe Mose be: “Nye towò Yetro+ kple srɔ̃wò kpakple viwòŋutsu eveawo míegbɔna gbɔwò.” 7 Enumake Mose do go yi ɖakpe toa, eye wòbɔbɔ tsyɔ mo anyi ɖe eŋkume, eye wògbugbɔ nu nɛ. Wobia wo nɔewo ƒe agbe ta se, eye woyi agbadɔ la me. 8 Eye Mose gblɔ nu siwo katã Yehowa tu kple Farao kple Egiptetɔwo le Israel ta,+ kple fu siwo katã wokpe le mɔzɔzɔa me+ kpakple ale si Yehowa ɖe wo la na toa. 9 Yetro kpɔ dzidzɔ le nu nyui siwo katã Yehowa wɔ na Israel be wòɖe wo tso Egiptetɔwo si me la ta. 10 Eye Yetro gblɔ be: “Woakafu Yehowa, ame si ɖe mi tso Egiptetɔwo kple Farao si me, eye wòɖe dukɔ la tso Egiptetɔwo ƒe ŋusẽ te. 11 Azɔ medze sii be Yehowa lolo wu mawu bubuawo katã+ le nu si wòtu kple ame siwo wɔ nu ɖe eƒe amewo ŋu dadatɔe la ta.” 12 Eye Mose to Yetro tsɔ numevɔ kple vɔsa bubuwo vɛ na Mawu, eye Aron kple Israel ƒe ametsitsiwo katã va ɖu nu kple Mose to le Mawu vavã la ŋkume. 13 Esi ŋu ke la, Mose bɔbɔ nɔ anyi abe ale si wòwɔna ene, be yeadrɔ̃ ʋɔnu dukɔ la, eye dukɔ la le Mose ŋkume tso ŋdi va se ɖe fiẽ. 14 Esi Mose to kpɔ nu siwo katã wɔm wòle na dukɔa la, ebiae be: “Nu kae nye esi wɔm nèle na dukɔ la? Nu ka tae wò ɖeka nèbɔbɔ nɔ anyi ɖe afi sia, eye dukɔ blibo la le tsitre ɖe ŋkuwòme tso ŋdi va se ɖe fiẽ?” 15 Mose ɖo eŋu na toa be: “Elabena dukɔ la vaa gbɔnye be woabia nu Mawu. 16 Ne nya aɖe dzɔ la, wotsɔnɛ vaa gbɔnye, eye medrɔ̃a ame kple ehavi dome nya na wo, eye menana wonyaa Mawu vavã la ƒe nyametsotsowo kple eƒe sewo.”+ 17 Eye Mose to gblɔ nɛ be: “Nu si wɔm nèle la menyo o. 18 Nu ati kɔ na wò kple dukɔ si le ŋuwò la siaa, elabena agba la kpe na wò akpa. Wò ɖeka màte ŋu atsɔe o. 19 Azɔ ɖo tom. Na maɖo aɖaŋu na wò, eye Mawu anɔ kpli wò.+ Nɔ dukɔ la teƒe le Mawu vavã la ŋkume,+ eye nàtsɔ nyaawo ayi Mawu vavã la gbɔ.+ 20 Fia ɖoɖoawo kple seawo wo,+ eye na woanya mɔ si woato kple dɔ si woawɔ. 21 Tia ŋutsu zazɛ̃wo le dukɔ la dome,+ ame siwo vɔ̃a Mawu, ŋutsu siwo dzi woate ŋu aka ɖo, siwo lé fu viɖe ƒoɖi,+ eye nàɖo wo tatɔwoe, ame aɖewo ɖe ame akpe nu, ame aɖewo ɖe ame alafa nu, ame aɖewo ɖe ame blaatɔ̃ nu, eye ame aɖewo ɖe ame ewo nu.+ 22 Woadrɔ̃ ʋɔnu na dukɔ la ɣesiaɣi si nya aɖe dzɔ, woawo nakpɔ nya suesuewo katã gbɔ, ke woatsɔ nya sesẽ ɖe sia ɖe ava gbɔwò.+ Na woatsɔ agba la akpe wò be nuwo nanɔ bɔbɔe na wò.+ 23 Ne èwɔe alea, eye wòsɔ ɖe Mawu ƒe se nu la, ekema àte ŋu anɔ te ɖe dɔ sesẽ la nu, eye ame sia ame atsɔ dzidzeme ayi aƒe me.” 24 Enumake Mose ɖo to toa ƒe gbe eye wòwɔ nu siwo katã wògblɔ nɛ. 25 Mose tia ŋutsu zazɛ̃wo le Israel-viwo katã dome, eye wòɖo wo dukɔ la ƒe tatɔwoe, ame aɖewo ɖe ame akpe nu, ame aɖewo ɖe ame alafa nu, bubuwo ɖe ame blaatɔ̃ nu, eye ame aɖewo hã ɖe ame ewo nu. 26 Eya ta wodrɔ̃a ʋɔnu na dukɔ la ne nya aɖe dzɔ. Wotsɔa nya sesẽwo vaa Mose gbɔ,+ ke nya suesuewo katã la woawo ŋutɔwo drɔ̃nɛ. 27 Emegbe Mose do mɔ toa,+ eye wòdzo yi eƒe anyigba dzi.\n^ Egɔmee nye, “Amedzro Le Afi Ma.”\n^ Egɔmee nye, “Nye Mawue Nye Kpeɖeŋutɔ.”


GBE BUBU Albanian Arabic Bengali Bicol Bislama Chichewa China Kantongbe (Bɔbɔetɔ) China Kantongbe (Xoxotɔ) China Mandaringbe (Bɔbɔetɔ) China Mandaringbe (Xoxotɔ) Cibemba Croatian Czech Danish Dutch Efik Estonian Eŋlisi Eʋegbe Finnish Franse Ga Georgian German Greenlandic Gujarati Haitian Creole Hiligaynon Hindi Hungarian Igbo Indonesian Italian Japanese Kannada Korean Latvian Lithuanian Malagasy Malayalam Marathi Myanmar Norwegian Pangasinan Papiamento (Aruba) Papiamento (Curaçao) Polish Portuguese Punjabi Rarotongan Romanian Samoan Sepedi Setswana Shona Silozi Sinhala Slovak Slovenian Spanish Sranantongo Swahili Swedish Tagalog Telugu Thai Tiv Tshiluba Tsonga Turkish Twi Ukrainian Urdu Vietnamese\nDOROTA, si nye Yehowa Ðasefowo ƒe ɣeyiɣiawo katã ƒe subɔla le Poland, kplɔ viaŋutsuvi si xɔ ƒe 14 yi suku ƒe kɔdzi afisi wodoa ɖevia ƒe lãmesẽ kpɔna edziedzi le. Esi ɖɔkta, si ŋkɔe nye Janina, * nɔ ɖevia dom kpɔ la, ebia Dorota be aƒemedɔ kawoe ɖevia wɔna.\nDorota ɖo eŋu be: “Ne nyemate ŋu aɖa fiẽnuɖuɖu o la, vinyeŋutsuviae ɖanɛ mí ame ade katã míeɖuna le ƒomea me. Ekplɔa aƒea me hã eye wòkpea asi ɖe nusiwo gblẽ le aƒea ŋu la dzadzraɖo ŋu. Elɔ̃a nuxexlẽ. Sukuvi dovevienu aɖee wònye.”\nJanina gblɔ be: “Nukunyae nye esia. Ƒe 12 nye esia mele dɔ wɔm le afisia, gake nyemese nya sia tɔgbe kpɔ o.”\nEsi Dorota de dzesii be ɖaseɖiɖi ƒe mɔnukpɔkpɔ aɖe ʋu la, eɖe eme nɛ be: “Dzila geɖewo doa kpo hehe nyuietɔ nana wo viwo. Susu ma tae bubu mete ŋu nɔa wo viwo ŋu tututu o ɖo.”\nJanina bia be: “Aleke nèwɔ nya nusiawo katã. Dzila geɖe menya naneke tso nusiawo ŋu o.”\nDorota ɖo eŋu be: “Biblia nye nyatakaka xɔasi mawo kpɔƒe. Le kpɔɖeŋu me, Mose V, 6:6-9 gblɔ be, nufiafia mía viwo dzea egɔme kple nufiafia mía ɖokuiwo. Ðe mele be míana gɔmeɖose siwo míedi be míaku ɖe to me na mía viawo natsi mía ŋutɔ ƒe dzi kple susu me gbã oa?”\nJanina gblɔ be: “Esia wɔ nuku ŋutɔ. Ewɔ nuku ale gbegbe!” Emegbe ebia Dorota alesi Biblia kpe ɖe eŋui le viawo hehe kple nufiafia wo me.\nDorota ɖe eme be: “Míewɔa Biblia-nusɔsrɔ̃ kwasiɖa sia kwasiɖa kple mía viwo. Míezãa agbalẽ si ƒe tanyae nye Questions Young People Ask—Answers That Work.” * Eyi edzi ƒo nu tso agbalẽa ŋu hegblɔ nusiwo ŋu wòƒo nu tsoe la dometɔ aɖewo.\nJanina do ɣli gblɔ be: “Ðeɖefia aɖee nye esia! Mate ŋu akpɔ agbalẽ ma ɖaa?”\nDorota yi ɖatsɔ agbalẽa vɛ le gaƒoƒo ɖeka megbe.\nEsi Janina nɔ ŋku lém ɖe agbalẽa ŋu la, ebia be: “Subɔsubɔha ka me tɔe nènye?”\n“Yehowa Ðasefowoe menye.”\n“Aleke Yehowa Ðasefowo wɔa nu ɖe amesiwo ƒe dzixɔsewo to vovo na wo tɔ ŋui?”\nDorota ɖo eŋu be: “Abe alesi ko mewɔ ɖe ŋuwò ene—le bubu me,” hegblɔ kpee be: “Le nyateƒe me la, míedi be amewo nava dze si Biblia me nyateƒea.”\nJanina ʋu eme be: “Nye dzi dze eme gɔ̃ hã xoxo.”\nEsi Dorota nɔ dzodzom la, ede dzi ƒo na Janina be wòaxlẽ Biblia. “Ana be wò agbe naɖɔ ʋu eye wòakpe ɖe ŋuwò le wò dɔwɔwɔ me.”\nJanina lɔ̃ ɖe edzi be: “Èdo ŋusẽm vavã be mawɔe nenema.”\nDorota zã ŋuɖɔɖo kple didi vevie tsɔ trɔ ɖɔktaa gbɔ yiyi edziedzi zu ɖaseɖiɖi nyui aɖe.—Petro I, 3:15.\n^ mm. 3 Menye eŋkɔ ŋutɔe o.\nƉoe Ɖe Amewo Ɖoe Ɖe Amewo “Ðeɖefia Aɖee Nye Esia!”\nw03 10/1 axa 8


Nɔ Fiaɖuƒea Ƒe Akpa Dzi, Mègade Nu Xexea Ƒe Nyaʋiʋliwo Me O | Nusɔsrɔ̃\nGBE BUBU Afrikaans Cambodian Chol Dangme Eŋlisi Eʋegbe Franse Ga Garifuna Greenlandic Hmong (Ɣi) Iban Italian Karen (S'gaw) Kikongo Kiluba Kimbundu Kisonge Kwangali Kwanyama Laotian Lingala Maltese Mam Mazatec (Huautla) Mixe Myanmar Nahuatl (Central) Nahuatl (Huasteca) Nahuatl (Northern Puebla) Ndebele Ndonga Ngabere Nzema Otetela Portuguese Quechua (Ancash) Quechua (Ayacucho) Quechua (Cuzco) Sepedi Sesotho (Lesotho) Setswana Spanish Swahili (Congo) Swati Tahitian Tlapanec Tojolabal Totonac Tsonga Twi Umbundu Venda Wayuunaiki Xhosa Zulu\n“Womenye xexea ƒe akpa aɖeke o.”—YOHANES 17:16.\nHADZIDZI: 63, 129\nNu ka tae Yesu mebu amewo ƒe ƒuƒoƒo aɖeke be wonyo wu bubuwo o?\nLe esi míade dziɖula si nye amegbetɔ alo dunyahedziɖuɖu aɖe dzi teƒe la, ame ka ƒe akpa dzi boŋue míele, eye nu ka tae?\nAleke nàmla ɖokuiwò be nànɔ Yehowa ƒe Fiaɖuƒea ƒe akpa dzi sesĩe?\n1, 2. (a) Ne míele Yehowa ƒe akpa dzi la, nu ka tae mele be míade nu xexe sia ƒe dunyahehewo me o? (Kpɔ nɔnɔmetata si le nyati sia ƒe gɔmedzedze.) (b) Nu ka dzie ame akpa gãtɔ dena vevie, eye nu kae esia hena vɛ?\nYEHOWA subɔlawo medea akpa aɖeke dzi le dunyahehewo me o, eya ta womedea nu dukɔmevinyenye alo ŋutigbalẽ ƒe amadede alo dekɔnu ƒe vovototo ƒe nyaʋiʋli siwo dea mama amewo me la me o. Nu ka tae? Elabena míelɔ̃ Yehowa, míewɔa nuteƒe nɛ, eye míeɖoa toe. (1 Yohanes 5:3) Afi ka kee míeɖale alo dukɔ ka mee míeɖatso o, míewɔa Mawu ƒe nudidiwo dzi pɛpɛpɛ. Nuteƒewɔwɔ na Yehowa kple eƒe Fiaɖuƒea ƒe akpa dzi nɔnɔ le vevie na mí wu nu bubu ɖe sia ɖe. (Mateo 6:33) Esia tae míate ŋu agblɔ be míenye “xexea ƒe akpa aɖeke o.”—Xlẽ Yohanes 17:11, 15, 16; Yesaya 2:4.\n2 Egbea ame siwo le xexea me dometɔ akpa gãtɔ dea woƒe dukɔ, gbegbɔgblɔ, dekɔnu, alo woƒe bɔlƒoha dzi vevie. Nublanuitɔe la, esia na wo dometɔ geɖe ʋlia ho kple wo nɔewo, léa fu wo nɔewo, eye ɣeaɖewoɣi wowua ame siwo de akpa kemɛa dzi gɔ̃ hã. Togbɔ be míekpɔa gome le nyaʋiʋli siawo me o hã la, nu siawo ate ŋu agblẽ nu le mía kple míaƒe ƒomea ŋu, eye amewo ate ŋu awɔ nu madzɔmadzɔ gãwo ɖe mía ŋu gɔ̃ hã. Esi Mawu wɔ mí kple ŋutete be míanya nu si le eteƒe kple nu si mele eteƒe o ta la, ne dziɖuɖuwo metso nya me le nanewo me nyuie o la, ate ŋu adzɔ be míade akpa aɖe dzi. (1 Mose 1:27; 5 Mose 32:4) Aleke nèsena le ɖokuiwò me ne dziɖuɖua mewɔ nu si sɔ o? Ðe nèdea akpa aɖe dzia?\nKristotɔ vavãwo mesusunɛ be Satana ƒe xexea ƒe akpa aɖe nyo wu eƒe akpa bubu aɖe o\n3, 4. (a) Ne nyaʋiʋliwo do mo ɖa la, nu ka tae míedea akpa aɖeke dzi o? (b) Nu kawo mee míadzro le nyati sia me?\n3 Ne nyaʋiʋliwo do mo ɖa la, ame geɖe dea akpa aɖe dzi le esi dziɖuɖuwo na woxɔe se be nu si wòle be dukɔmevi nyuiwo nawɔ ye nye ema ta. Gake Yesu yomedzelawoe míawo míenye. Eya ta míedea nu dunyahehe me o, eye míeyia aʋa hã o. (Mateo 26:52) Kristotɔ vavãwo mesusunɛ be Satana ƒe xexea ƒe akpa aɖe nyo wu eƒe akpa bubu aɖe o. (2 Korintotɔwo 2:11) Eya ta míedea akpa aɖeke dzi le xexe sia ƒe nyaʋiʋliwo me kura o.—Xlẽ Yohanes 15:18, 19.\n4 Esi míede blibo o ta la, ate ŋu adzɔ be mía dometɔ aɖewo nakpɔtɔ anɔ susu vɔ̃ bum ɖe ame bubuwo ŋu. (Yeremiya 17:9; Efesotɔwo 4:22-24) Le nyati sia me la, míakpɔ mɔfiame vevi aɖewo siwo akpe ɖe mía ŋu míatsri nuŋububu mawo siwo hea mama vɛ. Eye míadzro ale si míate ŋu amla mía ɖokuiwo be míabu nuwo ŋu abe ale si Yehowa kple Yesu bua woe ene la me, ale be míayi edzi anɔ Mawu ƒe Fiaɖuƒea ƒe akpa dzi.\nNU SI TAE MÍEDEA XEXEA ƑE AKPA AÐEKE DZI O\n5, 6. Esime Yesu nɔ anyigba dzi la, aleke wòbu amewo ƒe ƒuƒoƒo vovovoawoe, eye nu ka tae?\n5 Ne akpa aɖeke dzi mademade le sesẽm na wò la, bia ɖokuiwò be, ‘Anye ne nu kae Yesu awɔ?’ Esime Yesu nɔ anyigba dzi la, nyaʋiʋli kple masɔmasɔwo nɔ Yudatɔwo, Galileatɔwo kple Samariatɔwo dome. Bu kpɔɖeŋu aɖewo ŋu kpɔ. Yudatɔwo kple Samariatɔwo menyina o. (Yohanes 4:9) Farisitɔwo kple Zadukitɔwo ƒe susu to vovo le nu geɖewo ŋu. (Dɔwɔwɔwo 23:6-9) Yudatɔ siwo srɔ̃ Se la susu be yewonyo wu ame siwo mesrɔ̃e o. (Yohanes 7:49) Eye ame geɖe melɔ̃a adzɔxɔlawo kple Romatɔwo ƒe nya o. (Mateo 9:11) Gake Yesu mede nu nyaʋiʋli siawo me o. Togbɔ be enɔ Yehowa kple eƒe nyateƒea ƒe akpa dzi ɣesiaɣi eye wònyae be Israel nye Mawu ƒe dukɔ tɔxɛ hã la, mefia eƒe apostoloawo gbeɖe be wonyo wu ame bubuwo o. (Yohanes 4:22) Ke boŋ efia wo be woalɔ̃ amewo katã.—Luka 10:27.\nYehowa kple Yesu mebua ŋutigbalẽ ƒe amadede aɖe, dukɔ aɖe me tɔwo alo gbegbɔgblɔ aɖe dolawo be wonyo wu bubuawo o\n6 Nu ka tae Yesu mebu amewo ƒe ƒuƒoƒo aɖeke be wonyo wu bubuwo o? Ale si eya kple Fofoa bua amewoe tae. Ðe Yehowa wɔ amegbetɔwo kple ŋutete be woadzi ame siwo si ŋutigbalẽ ƒe amadede vovovo le la be woayɔ anyigba dzi. (1 Mose 1:27, 28) Eya ta Yehowa kple Yesu mebua ŋutigbalẽ ƒe amadede aɖe, dukɔ aɖe me tɔwo alo gbegbɔgblɔ aɖe dolawo be wonyo wu bubuawo o. (Dɔwɔwɔwo 10:34, 35; Nyaɖeɖefia 7:9, 13, 14) Ele be míasrɔ̃ woƒe kpɔɖeŋu debliboa.—Mateo 5:43-48.\n7, 8. (a) Ame ka ƒe akpa dzie míele, eye nu ka tae? (b) Nu ka dzie wòle be míaɖo ŋkui ku ɖe amegbetɔwo ƒe kuxiwo gbɔ kpɔkpɔ ŋu?\n7 Nu ka tae míedea dziɖula si nye amegbetɔ alo dunyahedziɖuɖu aɖeke dzi o? Elabena Yehowa ƒe akpa dzie míele. Eyae nye míaƒe Dziɖula. Le Eden la, Satana gblɔ be Yehowa menye dziɖula nyuitɔ si aɖu amegbetɔwo dzi o. Satana di be amegbetɔwo naxɔe ase be ale si yewɔa nui la nyo wu Mawu tɔ. Yehowa gblẽe ɖe mía si be míatso nya me le ame si ƒe akpa dzi míanɔ ŋu. Ke wò ya ɖe? Ðe nèɖoa to Yehowa le esi nèxɔe se be ale si wòwɔa nui nyo wu tɔwò ta? Ðe nèka ɖe edzi be eƒe Fiaɖuƒea koe ate ŋu akpɔ míaƒe kuxiwo gbɔa? Alo ɖe nèsusui be amegbetɔ ate ŋu aɖu nɔvia amegbetɔwo dzi Mawu manɔmee wòadze edzia?—1 Mose 3:4, 5.\n8 Le kpɔɖeŋu me, ne ame aɖe bia wò be nu kae nye wò susu le dunyahehabɔbɔ, ɖɔɖɔɖotaʋlilawo kple ɖɔɖɔɖowɔha bubuwo ŋu mahã la, aleke nàɖo eŋu? Anɔ eme be habɔbɔ siawo dometɔ aɖewo adi vavã be yewoakpe ɖe amewo ŋu ya. Gake míenya be Yehowa ƒe Fiaɖuƒea koe akpɔ amegbetɔwo ƒe kuxiwo gbɔ eye wòaɖe madzɔmadzɔnyenye ɖa keŋkeŋ. Míewɔna ɖe Yehowa ƒe mɔfiame dzi le hamea me, ke menye be ame sia ame nawɔ nu si wòsusu be enye nyuia o. Esia tae ɖekawɔwɔ le hamea me ɖo.\n9. Kuxi kae nɔ Kristotɔ aɖewo dome le ƒe alafa gbãtɔ me, eye nu kae wòhiã be woawɔ?\n9 Le ƒe alafa gbãtɔ me la, Kristotɔ aɖewo siwo nɔ Korinto la nɔ nya hem le wo nɔewo dome nɔ gbɔgblɔm be: “‘Paulo tɔe menye,’ ɖewo be ‘Nye ya Apolo tɔe menye,’ bubuwo be ‘Nye ya Kefas tɔe menye,’ eye ɖewo hã be ‘Nye ya Kristo tɔe menye.’” Esi Paulo se nya sia la, ewɔ mo yaa nɛ. Kuxi sesẽ aɖee esia nye, elabena hamea ƒe ŋutifafa ɖo afɔku me. Eya ta ebia nɔviawo be: “Ðe Kristo la me ma?” Paulo gblɔ be: “Mele nu xlɔ̃m mi, nɔviwo, le mía Aƒetɔ Yesu Kristo ƒe ŋkɔ me be, mi katã miaƒe nu nasɔ, eye mama naganɔ mia dome o, ke boŋ miawɔ ɖeka bliboe le susu kple nuŋububu ɖeka ma ke me.” Alea tututue wòle be wòanɔ egbea hã. Mele be mama aɖeke nanɔ hamea me o.—1 Korintotɔwo 1:10-13; xlẽ Romatɔwo 16:17, 18.\n10. Nu ka dzie Paulo ɖo ŋkui na Kristotɔwo, eye nu kae míesrɔ̃ tso esia me?\n10 Paulo ɖo ŋku edzi na Kristotɔ amesiaminawo be woƒe dumevinyenye le dziƒo eya ta woƒe susu meganɔ ‘anyigbadzinuwo ŋu’ o. (Filipitɔwo 3:17-20) * (Kpɔ etenuŋɔŋlɔa.) Amesiaminawo nye dukɔteƒenɔla siwo le Mawu kple Kristo teƒe. Ame si nye dukɔteƒenɔla le dutadukɔ aɖe me la, medea nu dukɔ ma ƒe nyawo kple dunyahehe me o. Nenema kee masɔ be amesiaminawo nade nu xexea ƒe nyawo kple dunyahehe me o. (2 Korintotɔwo 5:20) Ame siwo le mɔ kpɔm be yewoava nɔ anyigba dzi tegbee la hã le Mawu Fiaɖuƒea ƒe akpa dzi, eye womedea akpa aɖeke dzi le xexe sia ƒe nyaʋiʋliwo me o.\nMLA ÐOKUIWÒ BE NÀNƆ YEHOWA ƑE FIAÐUƑEA ƑE AKPA DZI SESĨE\n11, 12. (a) Ne míedi be míanɔ Mawu Fiaɖuƒea ƒe akpa dzi la, nɔnɔme kawo ŋue wòle be míaɖe asi le? (b) Aleke nɔvinyɔnu aɖe se le eɖokui me le ame aɖewo ŋu, eye nu kae kpe ɖe eŋu wòtrɔ?\n11 Le xexea ƒe akpa gãtɔ la, kadodo tɔxɛ nɔa ame siwo to nɔnɔme ɖeka me, eye woƒe dekɔnu kple gbegbɔgblɔ nye ɖeka la dome. Zi geɖe la, wodana ŋutɔ ɖe afi si wotso la ta. Gake mele be míaɖe mɔ nɔnɔme siawo nakpɔ ŋusẽ ɖe mía dzi o. Ke boŋ ele be míatrɔ ale si míebua tamee eye míana hehe míaƒe dzitsinya ale be míakpɔtɔ anye akpaɖekedzimadelawo le nɔnɔme ɖe sia ɖe me. Aleke míawɔ esia?\n12 Le kpɔɖeŋu me, wodzi Mirjeta * (kpɔ etenuŋɔŋlɔa) le dukɔ si woyɔna tsã be Yugoslavia me. Ame siwo dome wònɔ tsi la kple Serbiatɔwo menyina o. Esi wòsrɔ̃ nu tso Yehowa ŋu la, eva kpɔe be Yehowa mebua to aɖe me tɔwo be wonyo wu bubu aɖe o, ke Satanae dina be amewo nalé fu wo nɔewo. Eya ta nɔvinyɔnua dze agbagba vevie trɔ eƒe nuŋububu. Gake esi aʋa dzɔ ɖe to vovovowo me tɔwo dome le nutoa me la, Mirjeta gate fuléle Serbiatɔwo. Megadina be yeaɖe gbeƒã na wo gɔ̃ hã o. Enya be esia menyo o, eya ta eɖe kuku na Yehowa be wòakpe ɖe ye ŋu ne yeatrɔ yeƒe nuŋububu. Ebiae hã be wòakpe ɖe ye ŋu yeadze mɔɖeɖedɔa wɔwɔ gɔme. Mirjeta gblɔ be: “Meva kpɔe be esi metrɔ susu ɖe subɔsubɔdɔa ŋu la, ekpe ɖe ŋunye ale gbegbe. Le subɔsubɔdɔa me la, medzea agbagba be masrɔ̃ Yehowa ƒe nɔnɔme nyoameŋuwo, eye mekpɔe be nye seselelãme manyomanyowo bú vĩi.”\n13. (a) Nu kae dzɔ ɖe Zoila dzi, eye aleke wòwɔ nui? (b) Nu kae míate ŋu asrɔ̃ tso Zoila ƒe nuteƒekpɔkpɔa me?\n13 Zoila nye nɔvinyɔnu aɖe si ʋu tso Mexico yi Europa. Nɔvi siwo tso Latin Amerika ƒe akpa bubu le hame si me wòle la me. Zoila gblɔ be wo dometɔ aɖewo ɖea alɔme le dukɔ si me yetso, yewoƒe dekɔnuwo kple yewoƒe hadzidziwo ŋu. Esia te ɖe edzi, eya ta edo gbe ɖa na Yehowa be nekpe ɖe ye ŋu be yemagado dziku o. Ne míawo ŋue wowɔ nu ma ɖo la, aleke míawɔ nui? Ekpɔtɔ le sesẽm na mía nɔvi aɖewo be woaɖu wo ɖokui dzi ne amewo gblɔ nya vɔ̃ tso afi si wotso ŋu. Eya ta míadi gbeɖe be míagblɔ nya aɖe alo awɔ nane si afia be amewo ƒe ƒuƒoƒo aɖe nyo wu bubuwo o. Mímadi be míade mama hamea me alo ade mama amewo me le teƒe bubuwo o. —Romatɔwo 14:19; 2 Korintotɔwo 6:3.\nBia Yehowa be wòakpe ɖe ŋuwò nàbu amewo abe ale si wòbua woe ene\n14. Nu kae akpe ɖe ŋuwò nàbu amewo abe ale si Yehowa bua woe ene?\n14 Mí katã míenya be Yehowa subɔlawo léa nɔvisi abe dukɔ ɖeka ene, eya ta mele be míabui be teƒe aɖe alo dukɔ aɖe nyo wu bubuawo o. Wò ƒometɔwo kple ame siwo dome nènɔ tsi ƒe nuwɔnawo ate ŋu awɔe be nàlɔ̃ afi si nètso. Eya ta ɖewohĩ màbu susu nyui ɖe dukɔ, dekɔnu, gbegbɔgblɔ alo ŋutigbalẽ bubu aɖe tɔwo ŋu o. Nu kae akpe ɖe ŋuwò nàtrɔ? De ŋugble le ale si Yehowa sena le eɖokui me le ame siwo dana ɖe woƒe dukɔ dzi alo buna be yewonyo wu ame bubuwo ŋu la ŋu. Ku nu me tso nya sia ŋu le wò ɖokuisinusɔsrɔ̃ alo ƒometadedeagu wɔɣi. Eyome nàbia Yehowa be wòakpe ɖe ŋuwò nàbu amewo abe ale si wòbua woe ene.—Xlẽ Romatɔwo 12:2.\nBe míawɔ nuteƒe na Yehowa la, ele be míaɖo toe, metsɔ le nu si ame bubuwo awɔ mí me o (Kpɔ memama 15, 16)\n15, 16. (a) Aleke ame aɖewo awɔ nu ɖe mía ŋu le esi míeto vovo ta? (b) Aleke dzilawo ate ŋu akpe ɖe wo viwo ŋu woawɔ nuteƒe na Yehowa?\n15 Míedi be míasubɔ Yehowa le dzitsinya dzadzɛ me, eya ta ɣeaɖewoɣi la, míato vovo kura tso míaƒe dɔwɔhatiwo, sukuhatiwo, aƒelikawo, alo ƒometɔwo gbɔ. (1 Petro 2:19) Esi bliku ƒe nya medzɔna le koklowo de o ta la, Yesu xlɔ̃ nu mí be amewo alé fu mí godoo. Nenɔ ŋku dzi na wò be ame siwo tsia tre ɖe mía ŋu dometɔ akpa gãtɔ menya nu tso Mawu Fiaɖuƒea ŋu o. Eya ta womese nu si tae wòle vevie be míanɔ Fiaɖuƒea ƒe akpa dzi ke menye amegbetɔwo ƒe dziɖuɖuwo dzi o la gɔme o.\n16 Be míawɔ nuteƒe na Yehowa la, ele be míaɖo toe, metsɔ le nu si ame bubuwo awɔ mí alo agblɔ me o. (Daniel 3:16-18) Asesẽ na sɔhɛwo koŋ be woawɔ nu si to vovo tso ame bubuwo tɔ gbɔ. Dzilawo, mikpe ɖe mia viwo ŋu be woawɔ nu kple dzideƒo le suku. Ate ŋu anɔ sesẽm na viwòwo be woagbe be yewomado gbe na aflaga alo akpɔ gome le dukɔa ƒe azãwo me o. Le miaƒe ƒometadedeagu me la, miate ŋu asrɔ̃ nu tso ale si Yehowa bua nu siawoe ŋu. Anyo be miafia wo ale si woaɖe woƒe dzixɔsewo me nyuie le bubumɔ nu. (Romatɔwo 1:16) Miate ŋu akpe ɖe ɖeviawo ŋu hã ne miete ɖe woƒe nufialawo ŋu heɖe míaƒe dzixɔsewo me na wo, ne anya wɔ.\nSE VIVI NA YEHOWA ƑE NUWƆWƆWO KATÃ\n17. Nuŋububu kae wòle be míaƒo asa na, eye nu ka tae?\n17 Zi geɖe la, míekpɔa dzidzɔ ɖe nuɖuɖu, gbegbɔgblɔ, nuto kple dekɔnu siwo le afi si míenɔ tsi la ŋu. Gake ɖe míesena le mía ɖokui me be nu siwo vivia mía nu la nyo wu nu siwo dzɔa dzi na ame bubuwoa? Yehowa di be míase vivi na nu vovovo siwo yewɔ. (Psalmo 104:24; Nyaɖeɖefia 4:11) Eya ta nu ka tae nàte tɔ ɖe edzi be ale si miawo miewɔa nane la koe nye nyuitɔ?\nYehowa di be amewo katã ƒomevi nakpɔ agbe mavɔ\n18. Nu ka tae wònyo be míabu amewo abe ale si Yehowa bua woe ene?\n18 Yehowa di be amewo katã ƒomevi nasrɔ̃ nu tso ye ŋu, asubɔ ye, eye woakpɔ agbe mavɔ. (Yohanes 3:16; 1 Timoteo 2:3, 4) Ne mía nɔvi aɖewo ƒe susu to vovo na mía tɔ gɔ̃ hã la, míelɔ̃na faa ɖoa to hexɔnɛ zi ale si woƒe susua metsi tre ɖe Yehowa ƒe lɔlɔ̃nu ŋu o ko. Ne míewɔe alea la, míesea vivi na agbea, míegakpɔa dzidzɔ wu, eye ɖekawɔwɔ yia edzi nɔa mía kple mía nɔviwo dome. Abe ale si míeva kpɔe ene la, míedea akpa aɖeke dzi le xexea me ƒe nyaʋiʋliwo me o le esi míele Yehowa kple eƒe Fiaɖuƒea ƒe akpa dzi sesĩe ta. Eye míeléa fu dada kple hoʋiʋli ƒe gbɔgbɔ si le Satana ƒe xexea me. Aleke gbegbe míedaa akpe na Yehowae nye esi be efia mí be míalɔ̃ ŋutifafa ahabɔbɔ mía ɖokui! Míesena le mía ɖokui me abe hakpalaa ene esi wògblɔ be: “Kpɔ ale si wònyo eye wòvivinae ɖa ne nɔviwo le afi ɖeka le ɖekawɔwɔ me!”—Psalmo 133:1.\n^ mm. 10 Roma dumevinyenye aɖe tɔgbi anya nɔ Filipi hamea me tɔ aɖewo si, si wɔe be gomenɔamesi geɖe su wo si wu wo nɔvi siwo menye Roma dumeviwo o.\n^ mm. 12 Míetrɔ ŋkɔ aɖewo.\nMíedea akpa aɖeke dzi o nenye be míedea nu xexe sia ƒe dunyahehe kple nyaʋiʋliwo me o le esi míele Yehowa ƒe akpa dzi xoxo ta. Míele eƒe Fiaɖuƒea ƒe akpa dzi sesĩe, eya ta míebua dukɔ, dekɔnu, gbegbɔgblɔ alo ŋutigbalẽ aɖe tɔwo be wonyo wu bubuawo o


1 Korintotɔwo 14 | Biblia Le Internet Dzi | Xexe Yeye Gɔmeɖeɖe (1984)\n14 Miti lɔlɔ̃ yome, ke hã, minɔ gbɔgbɔmenunanawo dim vevie, gake anyo wu be miagblɔ nya ɖi. 2 Elabena ame si doa gbegbɔgblɔ bubu aɖe la, menye amewoe wòƒoa nu na o, ke boŋ Mawue, elabena ame aɖeke mesenɛ o, ke boŋ egblɔa nya ɣaɣla kɔkɔewo to gbɔgbɔ la dzi. 3 Ke hã, ame si gblɔa nya ɖi la tua amewo ɖo, eye wòdea dzi ƒo na wo hefaa akɔ na wo to eƒe nuƒoƒo me. 4 Ame si doa gbegbɔgblɔ bubu aɖe la tua eya ŋutɔ ɖokui ɖo, gake ame si gblɔa nya ɖi la tua hame ɖo. 5 Ðe madi be mi katã miado gbegbɔgblɔ bubuwo hafi, gake medi be miagblɔ nya ɖi boŋ. Le nyateƒe me la, ame si gblɔa nya ɖi la de ŋgɔ wu ame si doa gbegbɔgblɔ bubuwo, negbe ɖe wòɖe egɔme, bene hamea naxɔ tutuɖo hafi. 6 Gake azɔ la, nɔviwo, ne ɖe wòanye be meva le gbegbɔgblɔ bubuwo dom na mi ɖe, vi kae wòaɖe na mi, ne menye be matsɔ nyaɖeɖefia alo sidzedze alo nyagbɔgblɔɖi alo nufiafia aƒo nu na mi boŋ oa? 7 Abe ale si mienyae ene la, nu siwo me agbe mele o la ƒe gbe ɖina, eɖanye dze alo kasaŋku o; ne vovototo aɖeke medze le gbeɖiɖiawo dome o ɖe, aleke woawɔ anya ha si wotsɔ dze alo kasaŋku la le ƒoƒom? 8 Elabena le nyateƒe me la, ne kpẽ ƒe ɖiɖime mekɔ nyuie o ɖe, ame kae adzra ɖo na aʋa? 9 Nenema kee miawo hã, ne mietsɔa aɖe gblɔa nya siwo gɔme nya sena bɔbɔe o ɖe, aleke woawɔ anya nya si gblɔm miele? Le nyateƒe me la, anye nuƒoƒo ɖe ya me. 10 Gbegbɔgblɔ ƒomevi geɖewo anya le xexea me, ke hã, wo dometɔ aɖeke meli, si ŋu gɔmesese mele o. 11 Eya ta ne nyemese nya si wogblɔ la gɔme o la, ekema manye amedzro na ame si le nu ƒom la, eye ame si le nu ƒom hã anye amedzro nam. 12 Eya ta miawo hã, esi wònye miele gbɔgbɔ la ƒe nunanawo dim vevie ta la, midze agbagba be woasɔ gbɔ na mi hena hame la tutuɖo. 13 Eya ta ame si doa gbegbɔgblɔ bubu la nedo gbe ɖa, bene yeate ŋu aɖe egɔme. 14 Elabena ne mele gbe dom ɖa le gbegbɔgblɔ bubu me la, gbɔgbɔ ƒe nunana si le asinye lae le gbea dom ɖa, gake nye susu ya mele vi ɖem o. 15 Ekema nu kae wòle be mawɔ? Matsɔ gbɔgbɔ ƒe nunana la ado gbe ɖa, gake matsɔ nye susu hã ado gbe ɖa. Matsɔ gbɔgbɔ ƒe nunana la adzi kafukafuha, gake matsɔ nye susu hã adzi kafukafuha. 16 Ne menye nenema o la, ne ètsɔa gbɔgbɔ ƒe nunana la gblɔa kafukafunyawo ɖe, aleke ame tsɛ ate ŋu agblɔ “Amen” ɖe wò akpedada dzi, esi wònye menya nya si gblɔm nèle o? 17 Nyateƒee, èdaa akpe le mɔ nyuitɔ nu, gake metua ame kemɛa ɖo o. 18 Medaa akpe na Mawu, be medoa gbegbɔgblɔ bubu geɖewo wu mia dometɔ ɖe sia ɖe. 19 Ke hã, madi be magblɔ nya atɔ̃, siwo tso nye susu me la le hame aɖe me, bene mafia nu ame bubuwo hã, wu be magblɔ nya akpe ewo le gbegbɔgblɔ bubu me. 20 Nɔviwo, migazu ɖevi suewo le nugɔmesese ƒe ŋutetewo gome o, gake minye vidzĩwo le nu vɔ̃ɖi wɔwɔ gome; ke hã, mizu ame siwo tsi bliboe le nugɔmesese ƒe ŋutetewo gome. 21 Woŋlɔ ɖe Se la me be: “‘Amedzrowo ƒe aɖewo kple du bubu me tɔwo ƒe nuyiwo matsɔ aƒo nu na dukɔ sia, ke hã, womaɖo tom o,’ Yehowa ye gblɔe.” 22 Eya ta gbegbɔgblɔ bubuwo dodo nye dzesi, menye na xɔsetɔwo o, ke boŋ na dzimaxɔsetɔwo, gake nyagbɔgblɔɖi la meli ɖe dzimaxɔsetɔwo ta o, ke boŋ ɖe xɔsetɔwo ta. 23 Eya ta ne hame blibo la katã va ƒo ƒu ɖe afi ɖeka, eye wo katã wole gbegbɔgblɔ bubuwo dom, gake ame tsɛwo alo dzimaxɔsetɔwo va afi ma la, ɖe womagblɔ be miedze aɖaʋa oa? 24 Gake ne mi katã miele nya gblɔm ɖi, eye dzimaxɔsetɔ aɖe alo ame tsɛ aɖe va afi ma la, miaƒe nyawo katã azu nyagbename nɛ, wo katã woana wòadzro eɖokui me; 25 eƒe dzimenya ɣaɣlawo adze, si ana wòatsyɔ mo anyi, eye wòade ta agu na Mawu agblɔ be: “Mawu le mia dome vavã.” 26 Ekema nɔviwo, nu kae wòle be miawɔ? Ne mieva ƒo ƒu la, psalmo aɖe nɔa nɔvi aɖe si, nufiafia aɖe nɔa ame bubu si, nyaɖeɖefia aɖe nɔa ame bubu si, gbegbɔgblɔ bubu dodo ƒe ŋutete nɔa ame bubu si, nyawo gɔme ɖeɖe ƒe ŋutete nɔa ame bubu si. Miwɔ nuwo katã hena tutuɖo. 27 Eye ne ame aɖe doa gbegbɔgblɔ bubu la, ne ede ƒãa la, woanye ame eve alo etɔ̃, eye ame ɖeka naƒo nu vɔ hafi nɔvia naƒo nu; eye ame aɖe neɖe egɔme. 28 Gake ne gbegɔmeɖela aɖeke meli o la, nezi ɖoɖoe le hame la me, eye wòaƒo nu na ye ŋutɔ ɖokui kple Mawu. 29 Gawu la, nyagblɔɖila eve alo etɔ̃ naƒo nu, eye ame bubuwo nadi egɔmesese. 30 Gake ne nyaɖeɖefia aɖe le ame bubu aɖe si nɔ anyi ɖe afi ma si la, ke ame gbãtɔ la nezi ɖoɖoe. 31 Elabena mi katã miate ŋu agblɔ nya ɖi ɖekaɖeka, bene ame sia ame nasrɔ̃ nane, eye wòade dzi ƒo nɛ. 32 Eye ele be nyagblɔɖilawo nalé wo ɖokuiwo ne gbɔgbɔ ƒe nyagbɔgblɔɖi ƒe nunana aɖe va na wo. 33 Elabena Mawu menye nyamanyamawɔwɔ ƒe Mawu o, ke ŋutifafa ƒe Mawu boŋ. Abe ale si wòle le ame kɔkɔewo ƒe hamewo katã me ene la, 34 nyɔnuwo nezi ɖoɖoe le hameawo me, elabena womeɖe mɔ na wo be woaƒo nu o, ke boŋ woabɔbɔ wo ɖokuiwo, abe ale si Se la gblɔe ene. 35 Ke ne wodi be yewoasrɔ̃ nane la, mina woabia woawo ŋutɔwo srɔ̃wo le aƒe me, elabena enye ŋukpenanu be nyɔnu naƒo nu le hamea me. 36 Miebe nu ka? Mia gbɔe Mawu ƒe nya la tso vaa, alo miawo ɖeɖe gbɔ koe wòɖoa? 37 Ne ame aɖe susu be yenye nyagblɔɖila alo be wona gbɔgbɔ la ye la, ekema nelɔ̃ ɖe nya siwo ŋlɔm mele ɖo ɖe mi la dzi, elabena Aƒetɔ la ƒe sededee wonye. 38 Gake ne ame aɖe gbe nya sia gɔme sese la, negbe faa. 39 Eya ta nɔvinyewo, miyi edzi mianɔ nyagbɔgblɔɖi ƒe nunana dim vevie, ke hã, migade se ɖe gbegbɔgblɔ bubuwo dodo nu o. 40 Gake mina nuwo katã nanɔ ɖoɖo nu ale si dze.


Ðe Mawu Trɔa Susua? | Biblia Me Biabiawo\nGBE BUBU Afrikaans Albanian Amharic Arabic Armenian Azerbaijani Azerbaijani (Cyrillic) Bislama Bulgarian Cebuano Chichewa China Kantongbe (Bɔbɔetɔ) China Kantongbe (Xoxotɔ) China Mandaringbe (Bɔbɔetɔ) China Mandaringbe (Xoxotɔ) Chinagbe (Wu Shanghai) Chinese (Sichuanese) Chitonga Croatian Czech Danish Dutch Estonian Eŋlisi Eʋegbe Finnish Fon Franse Ga Georgian German Greek Haitian Creole Hausa Hebrew Hiligaynon Hungarian Iban Iloko Indonesian Italian Japanese Kazakh Kazakh (Arabic) Kikaonde Kiluba Kinyarwanda Kirghiz Kirundi Korean Latvian Lingala Lithuanian Malagasy Malay Malayalam Maltese Myanmar Nepali Norwegian Nzema Oromo Persian Peru Tokunɔgbe Polish Portuguese Portuguese (Portugal) Romanian Russian Sepedi Serbian Serbian (Roman) Sesotho (Lesotho) Setswana Shona Sinhala Slovak Slovenian Spanish Swahili Swedish Tagalog Tatar Telugu Thai Tigrinya Tsonga Turkish Turkmen Ukrainian Urdu Vietnamese Xhosa Yoruba Zulu\nÐe Mawu Trɔa Susua?\nƐ̃, etrɔa susu le mɔ sia nu be ne amewo trɔ woƒe nuwɔnawo la eya hã trɔa nɔnɔme ɖe wo ŋu. Le kpɔɖeŋu me, esi Mawu dɔ nyagblɔɖila aɖe be wòayi aɖagblɔ ʋɔnudrɔ̃gbedeasi aɖe na blema Israel-viwo la, egblɔ be: “Ðewohĩ woasee, eye ame sia ame atrɔ tso eƒe mɔ vɔ̃ dzi, ekema matrɔ susu, eye nyemagahe vɔ̃ si meɖo ɖe wo ŋu le woƒe nuwɔna vɔ̃ɖiwo ta la ava wo dzi o.”—Yeremiya 26:3.\nWoɖe nya sia gɔme le Biblia aɖewo me be Mawu “trɔ dzi me” le vɔ̃ si wòɖo be yeawɔ la gome. Woƒe nya sia ate ŋu afia be Mawu da vo. Gake Hebrigbe me nya si gɔme woɖe la ate ŋu afia “trɔ susu alo trɔ tame.” Agbalẽnyala gã aɖe ŋlɔ bena: “Ne amewo trɔ woƒe nuwɔna la, Mawu hã trɔa ʋɔnu si wòɖo be yeadrɔ̃ wo la.”\nKe hã, ele be míade dzesii be togbɔ be Mawu tea ŋu trɔa susu hã la, mezi edzi be wòatrɔ susu ɣesiaɣi o. Kpɔ Biblia me nudzɔdzɔ siwo me Mawu metrɔ susu le o la dometɔ aɖewo ɖa:\nMawu meɖe mɔ Balak na wòtrɔ susu heƒo fi de Israel-dukɔ la o.—4 Mose 23:18-20.\nEsi Israel fia Saul tsɔ nu vɔ̃ɖi wɔwɔ ɖo dɔe la, Mawu metrɔ tame si wòɖo be yeagbee la o.—1 Samuel 15:28, 29.\nMawu awɔ ɖe ŋugbe si wòdo be yeana ye Vi nanye nunɔla tegbee la dzi. Mawu matrɔ susu o.—Psalmo 110:4.\nÐe Biblia megblɔ be Mawu metrɔna oa?\nƐ̃, Mawu gblɔ le Biblia me be: “Nye Yehowa nyemetrɔ o.” (Malaki 3:6) Nenema kee Biblia gblɔ be Mawu “metrɔna abe vɔvɔli ene o.” (Yakobo 1:17) Gake nya sia metsi tsitre ɖe nya si Biblia gblɔ be Mawu trɔ susu la ŋu o. Mawu metrɔna o le susu sia nu be eƒe nɔnɔmewo kple eƒe dzidzenu ku ɖe lɔlɔ̃ kple dzɔdzɔenyenye ŋu metrɔna gbeɖe o. (5 Mose 32:4; 1 Yohanes 4:8) Gake etea ŋu naa mɔfiame vovovowo amewo le ɣeyiɣi vovovowo me. Le kpɔɖeŋu me, Mawu na mɔfiame vovovowo Fia David le aʋa eve aɖewo me, gake mɔfiame eveawo katã kpɔ dzidzedze.—2 Samuel 5:18-25.\nÐe wòve Mawu be yewɔ amegbetɔwoa?\nAo, togbɔ be evenɛ be ame akpa gãtɔ meɖoa to ye o hã. Biblia gblɔ tso ale si nɔnɔmeawo nɔ le anyigba dzi do ŋgɔ na Noa ƒe ŋkekea me Tsiɖɔɖɔa ŋu be: “Eve Yehowa bena, wòwɔ ame ɖe anyigba dzi, eye wòɖu dzi nɛ.” (1 Mose 6:6) Dɔwɔnya si wozã le kpukpui sia me be “eve” nye Hebrigbe me nya aɖe si ate ŋu afia “trɔ susu.” Mawu trɔ susu ku ɖe ame siwo nɔ anyigba dzi do ŋgɔ na Tsiɖɔɖɔa dometɔ akpa gãtɔ ŋu le woƒe nu vɔ̃ɖi wɔwɔ ta. (1 Mose 6:5, 11) Togbɔ be etena ɖe Mawu dzi be amewo tsɔ nu vɔ̃ɖi wɔwɔ ɖo dɔe hã la, metrɔ susu ku ɖe amegbetɔƒome bliboa ŋu o. Le nyateƒe me la, ekpɔ amegbetɔƒomea ta le Tsiɖɔɖɔa me esi wòna Noa kple eƒe ƒomea tsi agbe.—1 Mose 8:21; 2 Petro 2:5, 9.\nƉoe Ɖe Amewo Ɖoe Ɖe Amewo Ðe Mawu Trɔa Susua?


Nu Ka Tae Fukpekpe Bɔ Alea Gbegbe?\n1, 2. Nya kae ame geɖe biana?\nANYIGBA ʋuʋu le atsiaƒu gɔme va gbã kɔƒe aɖe. Ŋutsu aɖe ɖe tu ɖe amewo dzi le tsɔtsixɔ me eye wòde abi amewo ŋu hewu ame geɖe. Kansadɔ wu vidada aɖe le via atɔ̃awo gbɔ.\n2 Ne afɔkuwo alo nya vɔ̃ siawo tɔgbi dzɔ la, ame geɖe biana be, “Nu ka tae?” Ame geɖe biana be nu ka tae fuléle kple fukpekpe bɔ ɖe xexea me alea gbegbe ɖo mahã. Wò hã èbia nya sia tɔgbi kpɔa?\n3, 4. (a) Nya kawoe Habakuk bia? (b) Aleke Yehowa ɖo wo ŋu nɛ?\n3 Míekpɔe le Biblia me be ame siwo xɔ Mawu dzi se vevie gɔ̃ hã bia nya siawo tɔgbi kpɔ. Le kpɔɖeŋu me, nyagblɔɖila Habakuk bia Yehowa be: “Nu ka tae nèna mele nu vlo wɔwɔ teƒe kpɔm? Eye nu ka tae nèle ameteteɖeanyi teƒe kpɔm? Nu ka tae tsɔtsrɔ̃ kple ŋutasesẽ le ŋkunyeme? Eye nu ka tae dzrewɔwɔ kple avuwɔwɔ bɔ?”—Habakuk 1:3.\n4 Ale si Yehowa ɖo Habakuk ƒe nyabiase siawo ŋu nɛ la dze le Habakuk 2:2, 3 eye Yehowa do ŋugbe be yeakpɔ nyawo gbɔ. Yehowa lɔ̃ amewo vevie. Biblia gblɔ be: “Eléa be na mi.” (1 Petro 5:7) Amewo ƒe fukpekpe teƒe kpɔkpɔ tena ɖe Yehowa dzi wu mí. (Yesaya 55:8, 9) Eya ta na míadzro biabia sia me, Nu ka tae fukpekpe bɔ ɖe xexea me alea gbegbe?\n5. Nya kawoe mawunyafiala geɖewo gblɔna tso fukpekpe ŋu? Gake nu kae Biblia fia mí?\n5 Pastɔwo, fadawo kple mawunyafiala aɖewo gblɔna zi geɖe be Mawu ƒe lɔlɔ̃nue wònye be amewo nakpe fu. Ame aɖewo gblɔna be Mawu ɖo nu sia nu si dzɔna ɖe ame dzi, siwo dome nya vɔ̃wo hã le la, ɖi xoxo eye míate ŋu ase egɔme gbeɖe o. Ame aɖewo hã gblɔna be amegbetɔwo, siwo dome ɖevi suewo hã le, kuna ale be woate ŋu ayi aɖanɔ Mawu gbɔ le dziƒo. Gake menye nyateƒee o. Yehowa menana nu vɔ̃ɖi dzɔna gbeɖe o. Biblia gblɔ be: “Mawu vavã la mawɔ nu vɔ̃ɖi akpɔ o, eye Ŋusẽkatãtɔ la mawɔ nu gbegblẽ gbeɖe o!”—Hiob 34:10.\n6. Nu ka tae ame geɖe bua fɔ Mawu be eya gbɔe fukpekpe siwo katã le xexea me la tso?\n6 Ame geɖe bua fɔ Mawu be eya gbɔe fukpekpe siwo katã le xexea me la tso, elabe wosusunɛ be Mawue le xexea dzi ɖum. Gake abe ale si míesrɔ̃e le Ta 3 lia me ene la, Satana boŋue le xexea dzi ɖum.\n7, 8. Nu ka tae fukpekpe bɔ ɖe xexea me alea gbegbe?\n7 Biblia gblɔ na mí be “xexe blibo la katã le vɔ̃ɖitɔ la ƒe ŋusẽ te.” (1 Yohanes 5:19) Ŋutasẽla kple tagbɔsẽla vɔ̃ɖi aɖee Satana, ame si le xexe sia dzi dum la nye. Ele “anyigbadzinɔlawo katã blem.” (Nyaɖeɖefia 12:9) Ame geɖe srɔ̃ eƒe nuwɔnawo. Susu siwo tae amebeble, fuléle kple ŋutasẽnuwɔwɔwo bɔ ɖe xexe sia me ɖo la dometɔ ɖeka koe nye esia.\n8 Susu bubuwo hã li siwo tae fukpekpe bɔ ɖe xexea me ɖo. Esi Adam kple Xawa dze aglã ɖe Mawu ŋu ta la, woƒe dzidzimeviwo nyi nu vɔ̃ ƒe dome tso wo gbɔ. Eye nu vɔ̃ wɔe be amegbetɔwo nana be wo nɔviwo kpea fu. Wodina zi geɖe be yewoaxɔ ŋkɔ wu yewo nɔviwo. Wowɔa dzre, wowɔa aʋa eye wowɔa ŋlɔmi le ame bubuwo ŋu. (Nyagblɔla 4:1; 8:9) Ɣeaɖewoɣi la, “azãgbe kple nuɖiɖeame” gbɔe wòtsona be amewo kpea fu. (Nyagblɔla 9:11) Ne wole teƒe aɖe eye afɔku dzɔ le vo me la, nu vevi ate ŋu awɔ wo alo vɔ̃ aɖe ate ŋu adzɔ ɖe wo dzi.\n9. Nu ka tae míate ŋu aka ɖe edzi be susu nyui aɖe kokoko tae Yehowa ɖe mɔ fukpekpe gakpɔtɔ li ɖo?\n9 Yehowa mehea fukpekpe va amewo dzi gbeɖe o. Menye eya gbɔe aʋawɔwɔ, nu vlo wɔwɔ kple ŋlɔmiwɔwɔ tso o. Menye Mawu gbɔe dzɔdzɔmefɔku siwo dometɔ aɖewoe nye anyigbaʋuʋuwo, ahomwo kple tsiɖɔɖɔwo tsona o. Gake àbia be ‘Ne Yehowae nye ame si tri akɔ wu ame sia ame le xexea me ɖe, nu ka tae mexea mɔ ɖe nu dziŋɔ siwo le dzɔdzɔm la nu o?’ Míenya be Mawu tsɔa ɖe le eme na mí vevie, eya ta anɔ eme godoo be susu nyui aɖe tae wòɖe mɔ fukpekpe gakpɔtɔ li ɖo.—1 Yohanes 4:8.\nNU KA TAE MAWU ÐE MƆ FUKPEKPE LI\n10. Aleke Satana tso Yehowa nui?\n10 Le Eden-bɔa me la, Satana flu Adam kple Xawa. Satana tso Mawu nu be enye dziɖula baɖa. Egblɔ be Mawu le nu nyui aɖe tem Adam kple Xawa. Satana di be woaxɔe ase be yeanye dziɖula nyui wu Yehowa eye womehiã Yehowa o.—1 Mose 3:2-5; kpɔ Dzesidenya 27.\n11. Biabia kae wòle be míakpɔ ŋuɖoɖo na?\n11 Adam kple Xawa gbe toɖoɖo Yehowa hedze aglã ɖe eŋu. Wosusui be yewokpɔ mɔ atso nya me le nu si nye nyui alo vɔ̃ ŋu na yewo ɖokuiwo. Aleke Yehowa aɖo kpe edzi be aglãdzela siawo da ƒu, eye be yee nya nu si nyo na mí wu?\n12, 13. (a) Nu ka tae Yehowa metsrɔ̃ aglãdzelaawo enumake o? (b) Nu ka tae Yehowa ɖe mɔ na Satana be wòaɖu xexea dzi eye wòɖe mɔ na amegbetɔwo be woakplɔ wo ɖokuiwo?\n12 Yehowa metsrɔ̃ Adam kple Xawa enumake o. Ke boŋ eɖe mɔ na wo wodzi viwo. Eye Yehowa na mɔnukpɔkpɔ Adam kple Xawa ƒe dzidzimeviwo be woatia ame si wodi be wòanye yewoƒe dziɖula. Yehowa ƒe tameɖoɖoe nye be ame deblibowo nayɔ anyigba la dzi, eye tameɖoɖo sia ava eme godoo nu ka kee Abosam ɖawɔ o.—1 Mose 1:28; Yesaya 55:10, 11.\n13 Satana tsɔ nya ɖe Yehowa ŋu le mawudɔla miliɔn geɖewo ŋkume. (Hiob 38:7; Daniel 7:10) Eya ta Yehowa na ɣeyiɣi Satana be wòaɖo kpe eƒe nutsotsoa dzi. Ena ɣeyiɣi amegbetɔwo hã be woaɖo woawo ŋutɔwo ƒe dziɖuɖuwo anyi le Satana ƒe kpɔkplɔ te ale be woakpɔe ɖa be woate ŋu akpɔ dzidzedze Mawu ƒe kpekpeɖeŋu manɔmee mahã.\n14. Nu ka dzie ƒe akpe geɖe siwo va yi la ɖo kpee?\n14 Ƒe akpe geɖee nye esia amegbetɔwo dze agbagba be yewoaɖu yewo ɖokuiwo dzi, gake wodo kpo nu. Esia ɖee fia be Satana ka aʋatso. Amegbetɔwo hiã Mawu ƒe dziɖuɖu. Yeremiya gblɔe wòsɔ nyuie be: “Oo Yehowa, menyae nyuie be amegbetɔ ƒe mɔ mele eya ŋutɔ si me o. Eye ŋusẽ mele amegbetɔ si be eya ŋutɔ nafia mɔ eƒe zɔzɔme o.”—Yeremiya 10:23.\nNU KA TAE YEHOWA LALA ETEƑE DIDI ALEA?\n15, 16. (a) Nu ka tae Yehowa ɖe mɔ fukpekpe li ɣeyiɣi didi sia gbegbe? (b) Nu ka tae Yehowa meɖɔ kuxi siwo Satana he vɛ la ɖo o?\n15 Nu ka tae Yehowa ɖe mɔ fukpekpe li ɣeyiɣi didi sia gbegbe? Nu ka tae mexea mɔ ɖe nu vɔ̃ɖi siwo le dzɔdzɔm la nu o? Exɔ ɣeyiɣi geɖe hafi wòva dze ƒãa be Satana ƒe dziɖuɖu do kpo nu. Amegbetɔwo te dziɖuɖu ɖe sia ɖe ƒomevi kpɔ, gake ɖeko wòglo wo. Togbɔ be woyi ŋgɔ le dzɔdzɔmeŋutinunya kple mɔ̃ɖaŋununya me ŋutɔ hã la, nu madzɔmadzɔ wɔwɔ, ahedada, nu vlo wɔwɔ kple aʋawɔwɔ xɔ aƒe ɖi egbea wu tsã. Mímate ŋu akplɔ mía ɖokuiwo dzidzedzetɔe Mawu manɔmee o.\n16 Ke hã Yehowa meɖɔ kuxi siwo Satana he vɛ la ɖo o. Ne Mawu ɖɔ kuxi mawo ɖo la, afia be ele Satana ƒe dziɖuɖu dzi dem. Mawu mawɔ nu sia gbeɖe o. Eye ne ɖe wòwɔ esia la, amegbetɔwo axɔe ase be yewote ŋu le yewo ɖokuiwo kplɔm dzidzedzetɔe. Esia hã nye aʋatso, eye Yehowa mawɔ esia hã o. Mawu mekaa aʋatso gbeɖe o.—Hebritɔwo 6:18.\n17, 18. Nu kae Yehowa awɔ tso kuxi siwo katã Satana he vɛ la ŋu?\n17 Ðe Yehowa ate ŋu aɖɔ kuxi siwo katã Satana kple amegbetɔwo ƒe aglãdzedze he vɛ la ɖoa? Ɛ̃. Mawu ya tea ŋu wɔa nu sia nu. Yehowa nya ɣeyiɣi si wòaɖo Satana ƒe nutsotsoawo katã ŋu bliboe. Ekema atrɔ anyigba wòazu paradiso abe ale si wòɖoe be wòanɔ ene. Woafɔ ame siwo katã le “ŋkuɖodziyɔdowo” me la ɖe tsitre. (Yohanes 5:28, 29) Amewo magadze dɔ alo aku gbeɖe o. Yesu aɖɔ nu siwo katã Satana gblẽ la ɖo. Yehowa azã Yesu “wòagblẽ Abosam ƒe dɔwɔwɔwo me.” (1 Yohanes 3:8) Míeda akpe gã aɖe na Yehowa be egbɔ dzi ɖi na mí va se ɖe fifia ale be míate ŋu anya eya amea ahatso nya me be míedi be wòanye míaƒe Dziɖula. (Xlẽ 2 Petro 3:9, 10.) Ne míele fu kpem hã la, ekpena ɖe mía ŋu míedoa dzi.—Yohanes 4:23; xlẽ 1 Korintotɔwo 10:13.\n18 Yehowa mezinɛ ɖe mía dzi be míatia ye yeanye míaƒe Dziɖula o. Ena tiatiawɔwɔ ƒe ablɔɖe amegbetɔwo. Na míakpɔ ale si nunana xɔasi sia le vevie na mí ɖa.\nALEKE NÀWƆ TIATIAWƆBLƆÐEA ŊU DƆE?\n19. Nunana xɔasi kae Yehowa na mí? Nu ka ta wòle be míade asixɔxɔ nunana sia ŋu?\n19 Yehowa ƒe nunana xɔasi si nye tiatiawɔwɔ ƒe ablɔɖe na be míeto vovo na lãwo. Lãmenusenu nu koe lãwo wɔa nu ɖo, gake míawo ya míate ŋu atia ale si míedi be míanɔ agbee eye míate ŋu atiae be míadze Yehowa ŋu hã. (Lododowo 30:24) Míeto vovo na mɔ̃wo hã. Mɔ̃wo ya nu siwo wowɔ wo be woawɔ la ko wowɔna. Gake mí amegbetɔwo ya, ablɔɖe le mía si be míawo ŋutɔwo míatia ame si míedi be míanye, mía xɔlɔ̃wo kple nu siwo míadi be míawɔ le agbe me. Yehowa di be míase vivi na agbea.\n20, 21. Tiatia nyui kae nàte ŋu awɔ fifia?\n20 Yehowa di be míalɔ̃ ye. (Mateo 22:37, 38) Ele abe vifofo aɖe si kpɔa dzidzɔ ne via tso le eɖokui si gblɔ nɛ tso dzi me be “melɔ̃ wò” ke menye ɖe wozi edzi hafi wògblɔe o la ene. Yehowa na ablɔɖe mí be míatiae be míasubɔ ye loo alo mímasubɔ ye o. Satana, Adam, kple Xawa tiae be yewoagbe Yehowa. Aleke nàwɔ wò nunana si nye tiatiawɔwɔ ƒe ablɔɖe la ŋu dɔ?\n21 Wɔ wò tiatiawɔblɔɖe la ŋu dɔ nàtsɔ asubɔ Yehowa. Ame miliɔn geɖewo tiae be yewoadze Yehowa ŋu eye wogbe Satana. (Lododowo 27:11) Nu kae nàte ŋu awɔ fifia ale be wò hã nànɔ Mawu ƒe xexe yeyea me esime woaɖe fukpekpewo katã ɖa? Míakpɔ nyabiase sia ƒe ŋuɖoɖo le ta si kplɔ esia ɖo me.\nNYATEƑENYA 1: MENYE YEHOWAE NANA MÍEKPEA FU O\n“Mawu vavã la mawɔ nu vɔ̃ɖi akpɔ o, eye Ŋusẽkatãtɔ la mawɔ nu gbegblẽ gbeɖe o!”—Hiob 34:10\nNu ka tae fukpekpe bɔ ɖe xexea me alea gbegbe?\nXexe sia dzi ɖulae nye Satana Abosam.\nAmegbetɔwo nana wo haviwo kpea fu.\nƔeaɖewoɣi la, afɔku tea ŋu dzɔna eye amewo kpea fu, elabena wole teƒe aɖe eye afɔku dzɔ le vo me.\nYehowa lɔ̃a amewo vevie. Etena ɖe edzi ne ekpɔ wò nèle fu kpem.\nNYATEƑENYA 2: SATANA TSO YEHOWA NU BE MEDZE AÐU DZI O\n“Mawu nyae be gbe si gbe miaɖu eƒe ɖe la, miaƒe ŋkuwo aʋu, eye mianɔ abe Mawu ene, anya nyui kple vɔ̃.”—1 Mose 3:5\nNu ka tae Yehowa meŋe aɖaba ƒu nya si Satana tsɔ ɖe eŋu la dzi ko o?\nSatana tso Mawu nu be enye dziɖula baɖa. Satana di be amegbetɔwo naxɔe ase be yewokpɔ mɔ atso nya me le nu si nye nyui kple vɔ̃ ŋu na yewo ɖokuiwo.\nSatana tsɔ nya ɖe Yehowa ŋu le mawudɔla miliɔn geɖewo ŋkume.\nNYATEƑENYA 3: SATANA DO KPO NU LE NYA SI WÒFƆ ÐE TE LA ME\n“Ŋusẽ mele amegbetɔ si be eya ŋutɔ nafia mɔ eƒe zɔzɔme o.”—Yeremiya 10:23\nNu ka tae amegbetɔwo kpe fu ɣeyiɣi didi sia gbegbe?\nAmegbetɔwo te dziɖuɖu ƒomevi geɖewo kpɔ, gake womate ŋu aɖu anyigba dzi dzidzedzetɔe Mawu manɔmee o.\nYehowa gbɔ dzi ɖi na mí va se ɖe fifia ale be míate ŋu anya eya amea ahatso nya me be míedi be wòanye míaƒe Dziɖula.\nYehowa ato Yesu dzi aɖɔ nu siwo dome Satana gblẽ la ɖo.\nNYATEƑENYA 4: ZÃ TIATIAWƆWƆ ƑE ABLƆÐE SI LE ASIWÒ LA NÀTSƆ ASUBƆ YEHOWA\n“Vinye, dze nunya, be nàdo dzidzɔ na nye dzi, Ne mate ŋu aɖo nya ŋu na ame si le alɔme ɖem le ŋunye.”—Lododowo 27:11\nNu ka tae Yehowa mezia mía dzi be míasubɔ ye o?\nLãmenusenu nu koe lãwo wɔa nu ɖo, gake Yehowa na tiatiawɔwɔ ƒe ablɔɖe míawo ya. Míate ŋu atiae be míasubɔe alo mímasubɔe o\nYehowa di be míasubɔ ye le esi míelɔ̃ ye ta.\nƉoe Ɖe Amewo Ɖoe Ɖe Amewo Nu Ka Tae Fukpekpe Bɔ Alea Gbegbe?


2 Kronika 29 | Biblia Le Internet Dzi | Xexe Yeye Gɔmeɖeɖe\nYuda-fia Hizkiya (1, 2)\nHizkiya ƒe ɖɔɖɔɖodɔwo (3-11)\nWokɔ gbedoxɔa ŋu (12-19)\nWogbugbɔ gbedoxɔmedɔ ɖo te (20-36)\n29 Hizkiya+ zu fia esime wòxɔ ƒe blaeve vɔ atɔ̃, eye wòɖu fia ƒe blaeve vɔ asieke le Yerusalem. Dadaa ŋkɔe nye Abiya, Zakariya vinyɔnu.+ 2 Ewɔ nu si nyo le Yehowa ŋkume,+ abe ale si tɔgbuia David wɔ ene. + 3 Le eƒe fiaɖuɖu ƒe ƒe gbãtɔ ƒe ɣleti gbãtɔ me la, eʋu Yehowa ƒe aƒe la ƒe ʋɔtruawo, eye wòɖɔ wo ɖo.+ 4 Ena nunɔlawo kple Lewi viwo va, eye wokpe ta ɖe gbadzaƒe le ɣedzeƒe gome. 5 Eye wògblɔ na wo be: “Mi Lewi viwo, miɖo tom. Mikɔ mia ɖokuiwo ŋu,+ eye mikɔ Yehowa, mia tɔgbuiwo ƒe Mawu, ƒe aƒe la ŋu, eye miɖe nu makɔmakɔwo do goe le kɔkɔeƒe la.+ 6 Elabena mía fofowo mewɔ nuteƒe o, eye wowɔ nu si nye vɔ̃ le Yehowa mía Mawu la ŋkume.+ Wogblẽe ɖi, woɖe ŋku ɖa le Yehowa ƒe avɔgbadɔ la ŋu, eye wotrɔ ʋume dee.+ 7 Wodo akpata la ƒe ʋɔtruawo hã,+ eye wotsi akaɖigbɛawo.+ Womegadoa dzudzɔ ʋeʋĩ o,+ eye womegasaa numevɔwo+ na Israel ƒe Mawu la le kɔkɔeƒe la o. 8 Eya ta Yehowa ƒe dɔmedzoe va Yuda kple Yerusalem dzi,+ ale be wòwɔ wo wozu ŋɔdzinu kple nu wɔmoyaa kpakple nu si ŋu woalia aku ɖo,* abe ale si tututu miele ekpɔm kple miawo ŋutɔwo miaƒe ŋkuwo ene.+ 9 Eye kpɔ ɖa, mía tɔgbuiwo tsi yi nu,+ eye mía viŋutsuwo kple mía vinyɔnuwo kpakple mía srɔ̃wo yi aboyo me le esia ta.+ 10 Medi vevie tso dzi me be mabla nu kple Yehowa, Israel ƒe Mawu la,+ ne eƒe dziku helĩhelĩ si wòdo ɖe mía ŋu la nu nafa. 11 Azɔ la, vinyewo, miganɔ anyi ɖi ko o,* elabena miawoe Yehowa tia be miatɔ ɖe eŋkume, asubɔe+ ahado dzudzɔ ʋeʋĩ nɛ.”+ 12 Eye Lewi viwo tso ɖe dɔa ŋu. Mahat, Amasai vi, kple Yoel, Azariya vi tso Kohat viwo+ dome; Kis, Abdi vi kple Azariya, Yehalel vi tso Merari viwo+ dome; Yoak, Zima vi kple Eden, Yoak vi tso Gerson viwo+ dome; 13 Simri kple Yeuel tso Elizafan viwo dome; Zakariya kple Mataniya tso Asaf+ viwo dome; 14 Yehiel kple Simei tso Heman+ viwo dome; eye Semaya kple Uziel tso Yedutun+ viwo dome. 15 Woƒo wo nɔviwo nu ƒu, eye wokɔ wo ɖokuiwo ŋu heva le fia la ƒe sedede kple Yehowa ƒe nya nu, be woakɔ Yehowa ƒe aƒe la ŋu.+ 16 Eye nunɔlawo va Yehowa ƒe aƒe la me be woakɔ eŋu, eye woɖe nu makɔmakɔ ɖe sia ɖe si wokpɔ le Yehowa ƒe gbedoxɔa me la do goe va Yehowa ƒe aƒe la ƒe xɔxɔnu.+ Eye Lewi viwo xɔ wo helɔ wo yi Kidron-tɔʋu+ la nu. 17 Ale wode asi gbedoxɔa ŋu kɔkɔ me le ɣleti gbãtɔ ƒe ŋkeke gbãtɔ dzi, eye le ɣletia ƒe ŋkeke enyilia dzi la, wova ɖo Yehowa ƒe akpata la me.+ Wokɔ Yehowa ƒe aƒe la ŋu ŋkeke enyi, eye wowu enu le ɣleti gbãtɔ ƒe ŋkeke wuiadelia dzi. 18 Emegbe wova Fia Hizkiya gbɔ gblɔ be: “Míekɔ Yehowa ƒe aƒe blibo la katã ŋu: numevɔsamlekpui+ la kple eŋu dɔwɔnuawo+ katã, kplɔ̃ si dzi woɖoa abolowo ɖo ɖe wo nɔewo dzi*+ kple eŋu dɔwɔnuawo katã. 19 Eye míedzra dɔwɔnu siwo katã Fia Ahaz ɖe ɖa, siwo ŋu dɔ womegawɔna le eƒe fiaɖuɣi o esime wògbe nuteƒewɔwɔ+ la ɖo hekɔ wo ŋu,+ eye wole Yehowa ƒe vɔsamlekpui la ŋgɔ.” 20 Fia Hizkiya fɔ ŋdi kanya heƒo dumegãwo nu ƒu, eye woyi Yehowa ƒe aƒe la me. 21 Wotsɔ nyitsu adre, agbo adre, alẽtsui adre kple gbɔ̃tsu adre vɛ be woatsɔ asa nuvɔ̃vɔ ɖe fiaɖuƒe la kple kɔkɔeƒe la kpakple Yuda ta.+ Eya ta egblɔ na nunɔla siwo nye Aron ƒe dzidzimeviwo be woatsɔ wo asa vɔ le Yehowa ƒe vɔsamlekpui la dzi. 22 Wowu nyiawo,+ eye nunɔlawo tsɔ ʋu la hlẽ ɖe vɔsamlekpui+ la ŋu; emegbe wowu agboawo, eye wohlẽ ʋu la ɖe vɔsamlekpui la ŋu, eyome wowu alẽtsuiawo, eye wohlẽ ʋu la ɖe vɔsamlekpui la ŋu. 23 Azɔ wokplɔ nuvɔ̃vɔsa ƒe gbɔ̃tsuawo va fia la kple ha la ŋkume, eye wotsɔ woƒe asiwo da ɖe wo dzi. 24 Eye nunɔlawo wu wo, eye wotsɔ woƒe ʋu kɔ ɖe vɔsamlekpui la dzi tsɔ sa nuvɔ̃vɔe, ne woalé avu ɖe Israel blibo la katã ta, elabena Israel blibo la katã tae fia la gblɔ be woasa numevɔ la kple nuvɔ̃vɔ la ɖo. 25 Ena Lewi viwo va tɔ ɖe Yehowa ƒe aƒe la me, eye gakogoewo, kasaŋkuwo kple saŋkuwo+ le wo si, abe ale si David+ kple fia ƒe ŋutegakpɔla Gad+ kpakple nyagblɔɖila Natan+ ɖoe ene, elabena Yehowa ye de se la to eƒe nyagblɔɖilawo dzi. 26 Lewi viwo le tsitrenu kple David ƒe haƒonuawo, eye nunɔlawo hã lé kpẽawo+ ɖe asi. 27 Eyome Hizkiya gblɔ be woasa numevɔ la le vɔsamlekpuia dzi.+ Esi wodze numevɔa sasa gɔme la, Yehowa ƒe ha kple kpẽawo de asi ɖiɖi me, eye wokua kpẽawo wòsɔna ɖe Israel-fia David ƒe hadzinuawo ƒe ɖiɖi dzi. 28 Eye dukɔ blibo la katã bɔbɔa ta esime ha la kple kpẽawo le ɖiɖim—wole edzi alea va se ɖe esime wowu numevɔsa la nu. 29 Esi wowu numevɔsaa nu ko la, fia la kple ame siwo katã le egbɔ la bɔbɔ tsyɔ mo anyi. 30 Eye Fia Hizkiya kple amegãwo gblɔ na Lewi viwo be woatsɔ David+ kple ŋutegakpɔla Asaf+ ƒe nyawo akafu Yehowa. Eya ta wode asi ekafukafu me kple dzidzɔ, eye wobɔbɔ tsyɔ mo anyi. 31 Eye Hizkiya gblɔ be: “Esi woɖe mi ɖe vovo azɔ na Yehowa la, mite va ne miatsɔ vɔsawo kple akpedavɔsawo va Yehowa ƒe aƒe la me.” Eye ha la de asi vɔsaawo kple akpedavɔsaawo tsɔtsɔ vɛ me, eye ame sia ame si lɔ̃ tso dzi me faa la tsɔ numevɔsawo vɛ.+ 32 Numevɔsa siwo ameha la tsɔ vɛ la ƒe xexlẽme le nyi blaadre, agbo alafa ɖeka, alẽtsui alafa eve—wotsɔ nu siawo katã vɛ be woatsɔ asa numevɔ na Yehowa+— 33 eye nunana kɔkɔeawo hã le nyi alafa ade kple alẽ akpe etɔ̃. 34 Ðeko nunɔlawo mede ha be woaɖe ayi le numevɔsalãawo katã ŋu o, eya ta wo nɔvi Lewi viwo kpe ɖe wo ŋu,+ va se ɖe esime dɔa wu enu, eye nunɔlawo te ŋu kɔ wo ɖokuiwo ŋu,+ elabena Lewi viwo tsia dzi ɖe wo ɖokuiwo ŋuti kɔkɔ ŋu* wu nunɔlawo. 35 Azɔ hã, numevɔsaawo+ sɔ gbɔ, nenema kee nye ŋutifafavɔsawo+ ƒe amiwo hã, eye numevɔsawo ŋuti nunovɔsawo+ hã sɔ gbɔ. Ale wogaɖo Yehowa ƒe aƒe la me subɔsubɔdɔa te. 36 Eya ta Hizkiya kple dukɔ blibo la katã kpɔ dzidzɔ ɖe nu siwo Mawu vavã la wɔ na dukɔa ŋu,+ elabena wowɔ nu siawo katã le ɣeyiɣi kpui aɖe me.\n^ Alo, “nu si ŋu woaɖu fewu le.”\n^ Alo, “miganɔ ɖiɖim ɖe eme o.”\n^ Egɔmeɖeɖe tẽe, “ƒe dzi me dza.”


Russia Ƒe Ʋɔnudrɔ̃ƒe Kɔkɔtɔ: Yehowa Ðasefowo Siwo Le Abinsk Ƒe Dɔwɔha\nGBE BUBU Afrikaans Albanian Armenian Azerbaijani Azerbaijani (Cyrillic) China Kantongbe (Xoxotɔ) China Mandaringbe (Bɔbɔetɔ) China Mandaringbe (Xoxotɔ) Croatian Czech Danish Dutch Estonian Eŋlisi Eʋegbe Finnish Franse Georgian German Greek Hungarian Indonesian Italian Japanese Kinyarwanda Korean Lithuanian Malagasy Norwegian Polish Portuguese Romanian Russian Sepedi Serbian Serbian (Roman) Slovak Slovenian Spanish Swahili Swedish Tagalog Turkish Ukrainian Xhosa Zulu\nYehowa Ðasefowo ƒe Fiaɖuƒe Akpata si le Abinsk\nAUGUST (DASIAMIME) 4, 2015\nRussia Ƒe Ʋɔnudrɔ̃ƒe Kɔkɔtɔ Adrɔ̃ Asiɖoɖo Ðasefowo Ƒe Dɔwɔha Si Le Abinsk Dzi Ƒe Nya La\nLe August (Dasiamime) 5, 2015 dzi la, Russia-dukɔa Ƒe Ʋɔnudrɔ̃ƒe Kɔkɔtɔ agbugbɔ adrɔ̃ nya si fɔ ɖe te ku ɖe asiɖoɖo Yehowa Ðasefowo ƒe dɔwɔha si le Abinsk la dzi. Dziɖuɖumegãwo zã mɔnu si wozã tsɔ ɖo asi Yehowa Ðasefowo ƒe dɔwo dzi le Taganrog kple Samara le ƒe sia ƒe gɔmedzedze me va yi la ke tsɔ ɖo asi Ðasefowo ƒe dɔwɔha si le Abinsk hã dzi.\nAlakpanutsotso Si Dzi Wonɔ Te Ðo Ðo Asi Dɔa Dzi\nAme siwo ade 100 kloe ye le Yehowa Ðasefowo ƒe hame si le Abinsk la me. Wo dometɔ aɖewo nye amegãɖeɖiwo kple nyagãɖeɖiwo. Wode Abinsk dɔwɔha agbalẽ me le se nu le November (Adeɛmekpɔxe) 1999 me, eye dɔwɔha sia tɔe Fiaɖuƒe Akpata si me Ðasefoawo subɔna le la nye.\nWotsɔ nya ɖe Yehowa Ðasefo eve ŋu le Abinsk le December (Dzome) 2012 me be woda le se dzi esi wole agbalẽ siwo wogblɔ be wodea aglãdzedze ƒe dzi ƒo la mam, eye wogatsɔ nya ɖe wo ŋu ake le October (Kele) 2013 me. Ŋutsu eveawo katã nye Ðasefowo, gake womele Yehowa Ðasefowo ƒe dɔwɔha si le se nu le Abinsk la te o. Togbɔ be ʋɔnudrɔ̃la amesamala la nya esia nyuie hã la, enɔ te ɖe alakpanya siwo wotsɔ ɖe ŋutsu siawo ŋu la dzi bia be woabu mo na dɔwɔha sia.\nKrasnodar Nutomeʋɔnudrɔ̃ƒe nɔ te ɖe alakpanya sia dzi tso nya me le March (Tedoxe) 4, 2015 dzi be “Yehowa Ðasefowo ƒe dɔwɔha si le Abinsk la . . . nye aglãdzeha, eya ta ele be woabu mo nɛ, eye womagabui de Dukɔa Ƒe Dɔwɔha Nɔsenuwo dome o.” Ʋɔnudrɔ̃ƒea tso nya me be woƒe Fiaɖuƒe Akpata si le Abinsk la nazu Dukɔa tɔ. Ne Ʋɔnudrɔ̃ƒe Kɔkɔtɔ da asi ɖe nya sia dzi la, Fiaɖuƒe Akpata la maganye Ðasefo siwo le Abinsk la tɔ o.\nAyemɔnu Vɔ̃ɖi Ma Ke\nDziɖuɖumegãwo zã Dukɔa Ƒe Se Hena Aglãdzenuwɔnawo Nu Tsitsi tsɔ ɖo asi Ðasefowo ƒe dɔwɔha si le Abinsk ƒe dɔwo dzi madzemadzee abe ale si tututu dziɖuɖumegã siwo le Taganrog kple Samara zãe do ŋgɔ ene. Kpeɖodzi aɖeke mele nya siwo wotsɔ ɖe Ðasefoawo ŋu le Abinsk la ŋu o. Yehowa Ðasefo siwo le Taganrog kple Samara le wo ɖokuiwo ta ʋlim vevie le ʋɔnu le esi wotso wo nu madzemadzee ta. Wotsɔ nyaa yi Europa Amegbetɔ Ƒe Gomenɔamesiwo Ŋuti Ʋɔnudrɔ̃ƒe ale be woaʋli woƒe mawusubɔsubɔ ƒe ablɔɖe ta.\nYehowa Ðasefo Siwo Le Abinsk Mana Ta O\nYehowa Ðasefowo ƒe ƒuƒoƒo sue si le Abinsk ayi woƒe mawusubɔsubɔdɔwo dzi, eye woayi edzi asubɔ abe ale si wo hatitadeagula siwo le xexea me godoo le ewɔm ene. Gake Yehowa Ðasefowo le mɔ kpɔm be Russia ƒe Ʋɔnudrɔ̃ƒe Kɔkɔtɔ akpɔ ʋɔnu madzɔmadzɔ si nutomeʋɔnudrɔ̃ƒea drɔ̃ yewo la ƒe nyaa gbɔ eye wòaɖe mɔ na Ðasefo siwo le Abinsk woawɔ woƒe kpekpewo le ŋutifafa me le woawo ŋutɔ ƒe tadeaguƒe.\nRussia Ʋɔnudrɔ̃ƒe Kɔkɔtɔ De Nu Gã Aɖe Tsi Si Ava Ðe Fu Na Yehowa Ðasefo Siwo Le Russia\nDudɔwɔƒe Si Kpɔa Ʋɔnudrɔ̃nyawo Gbɔ De Yehowa Ðasefowo Agbalẽ Me Le Moscow


Who is the “Ancient of Days” from Daniel 7? | Te Ðe Mawu Ŋu\n‘Ame Si Li Tso Tititi La Bɔbɔ Nɔ Anyi’\nBIBLIA gblɔ be: “Ame aɖeke mekpɔ Mawu ɣeaɖekeɣi kpɔ o.” (Yohanes 1:18) Mawu ƒe dzedzeme ƒe ŋutikɔkɔe de ŋgɔ ale gbegbe be nuwɔwɔ siwo nye ŋutilã kple ʋu la dometɔ aɖeke mate ŋu akpɔe kple ŋku aganɔ agbe o. (2 Mose 33:20) Ke hã, le Biblia me nuŋlɔɖi aɖewo me la, Yehowa na ame ɖekaɖeka aɖewo kpɔ dziƒo le ŋutega me. Wo dometɔ ɖekae nye nyagblɔɖila Daniel. Ðikeke mele eme o be nu si Daniel kpɔ la na wòde bubu deto Mawu ŋu, abe ale si ko wòle be wòanɔ le míawo hã gome ene. De dzesi ale si Daniel ɖɔ nu si wòkpɔ le ŋutega me. *—Xlẽ Daniel 7:9, 10.\n‘Ame si li tso tititi.’ Dzesideŋkɔ si nye ‘Ame si li tso tititi’ la he susu yi “ame si tsi xɔ ƒe geɖe” dzi, eye Daniel ɖeɖe koe ɖɔ Mawu nenema. (Daniel 7:9, 13, 22) Aleke gbegbee Yehowa tsii? Esi wònye “Fia mavɔmavɔtɔ” ta la, eli ɣeawokatãɣi tso mavɔmavɔ me, eye anɔ anyi tegbee. (1 Timoteo 1:17; Yuda 25) Ale si Mawu li tso mavɔ me yi mavɔ me la na míeka ɖe edzi be goléƒe mele eƒe nunya ŋu o, elabena Biblia ɖee fia be nunya le ame siwo tsi wu la si. (Hiob 12:12) Nyateƒee, esi seɖoƒe le míaƒe nuŋububuŋutete ŋu ta la, esesẽna na mí be míase ale esi Mawu li tso mavɔ me yi mavɔ me la gɔme. Gake ɖe wòle be míakpɔ mɔ be míase Mawu, ame si ƒe nunya goglo sãsãsã wu mía tɔ la gɔme bliboea?—Romatɔwo 11:33, 34.\nDe dzesii be Ame si li tso tititi la “bɔbɔ nɔ anyi.” Nu ka tae? Nyagbewo, abe “woɖi ʋɔnu” kple “wòtso afia” ene siwo wozã le mawunyakpukpui siwo ƒo xlãe me la na míekpɔ nu si tae. (Daniel 7:10, 22, 26) Eya ta le ŋutegaa me la, Yehowa bɔbɔ nɔ anyi abe Ʋɔnudrɔ̃la ene. Ame kawoe wòadrɔ̃ ʋɔnui? Woawoe nye anyigba dzi dukɔwo, siwo Daniel ɖɔ do ŋgɔ be wonye lã wɔadãwo. * (Daniel 7:1-8) Ʋɔnudrɔ̃la ka ƒomevie Yehowa nye?\n“Eƒe avɔ fu tititi, eye eƒe taɖa le abe ɖetifu, si me dza la ene.” Nu si le ɣie la tsia tre ɖi na dzɔdzɔenyenye kple dzadzɛnyenye. Amadede ɣi ye nɔa ɖetifu si. Eya ta taɖa si le abe ɖetifu ene la anɔ ɣie. Àte ŋu akpɔ nu si Daniel kpɔ la le susu mea? Ðe nèkpɔ Ʋɔnudrɔ̃la si ƒe taɖa le ɣie, eye wòdo awu si fu tititi abe sno ene la le susu mea? Kpɔɖeŋunyagbɔgblɔ siawo na míeka ɖe edzi be Yehowa drɔ̃a ʋɔnu dzɔdzɔe, eye wòtsoa afia le nunya me. Enye Ʋɔnudrɔ̃la si dzi wòle be míaka ɖo bliboe ahade bubu deto eŋu.\nEnye Ʋɔnudrɔ̃la si dzi wòle be míaka ɖo bliboe ahade bubu deto eŋu\n“Ame akpe teƒe akpe le esubɔm, eye ame akpe ewo teƒe akpe ewo tsi tre ɖe egbɔ.” Ame kawoe nye subɔla siawo siwo le dziƒo la? Biblia gblɔ be mawudɔlawo nye Mawu ‘ƒe subɔlawo.’ (Psalmo 104:4) Mawudɔla siwo ƒe xexlẽme ade akpe teƒe akpeakpewo la “wɔa eƒe nya dzi” hewɔa “nu si dzea eŋu!” (Psalmo 103:20, 21) Ðe esia hã menye kpeɖodzi be goléƒe mele Mawu ƒe nunya ŋu oa? To vovo na Yehowa la, ɖe ame aɖe gali si ate ŋu ana dziƒoʋakɔ gã sia gbegbe nanɔ nu wɔm le ɖoɖo nu ahanɔ dɔ dzi ƒe akpe manyaxlẽ siawoa?\nŊutega si Daniel kpɔ la na míeka ɖe Yehowa, Ame si li tso tititi la dzi. Edrɔ̃a ʋɔnu dzɔdzɔe, eye míate ŋu aɖo dzi ɖe eƒe nunya ŋu. Ðe manyo ŋutɔ be nàsrɔ̃ nu geɖe tso ale si nàwɔ ate ɖe Mawu si ƒe nunya ƒo ɖe sia ɖe ta ŋu la ŋu oa?\nBiblia ƒe akpa si míade dzi ƒo na wò be nàxlẽ le October me:\nDaniel 4–Hosea 14\n^ mm. 3 Daniel mekpɔ Mawu kple ŋku o. Ke boŋ Mawu na wòkpɔ nɔnɔme siwo dze nu ŋutɔŋutɔ la le susu me. Eyome Daniel zã kpɔɖeŋunyagbɔgblɔwo tsɔ ɖɔ Mawu abe amegbetɔe wònye ene. Kpɔɖeŋunyagbɔgblɔ siawo kpena ɖe mía ŋu míesea ame si Mawu nye gɔme, eye mele be míase egɔme be Mawu ƒe dzedzeme le abe nu siwo wotsɔ ɖɔe la ene o.\n^ mm. 5 Kpɔ agbalẽ si nye Ðo To Daniel ƒe Nyagblɔɖi La! ƒe ta 9 lia hena ŋutega si me Daniel kpɔ lã wɔadãawo le la ŋuti numeɖeɖewo. Yehowa Ðasefowoe tae.


Dɔwɔwɔwo 7 | Biblia Le Internet Dzi | Xexe Yeye Gɔmeɖeɖe (1984)\n7 Gake nunɔlagã la gblɔ be: “Nya siawo le emea?” 2 Egblɔ be: “Ŋutsuwo, nɔviwo, kple fofowo, miɖo to. Ŋutikɔkɔe ƒe Mawu la ɖe eɖokui fia mía tɔgbui Abraham esime wònɔ Mesopotamia, hafi wòva ʋu yi Xaran, 3 eye wògblɔ nɛ be, ‘Ʋu tso wò anyigba dzi kple ƒowòmetɔwo gbɔ, eye nàyi anyigba, si mafia wò la dzi.’ 4 Ale wòdzo le Kaldeatɔwo ƒe anyigba dzi va nɔ Xaran. Eye le fofoa ƒe ku megbe la, Mawu gblɔ nɛ be wòaʋu le afi ma hã ayi anyigba sia, si dzi miele fifia la dzi. 5 Ke hã, mena domenyinu aɖekee le edzi o, ao, mena afɔ ɖeka ƒe kekeme teti hãe o; gake edo ŋugbe be yeatsɔe anae wòazu eƒe nunɔamesi, eye le emegbe la, yeatsɔe ana eƒe dzidzimeviwo, evɔ vi aɖeke menɔ esi ɣemaɣi o. 6 Gawu la, Mawu gblɔ tso esia ŋu be, eƒe dzidzimeviwo anye amedzrowo le dzronyigba dzi, eye dukɔ la awɔ wo kluviwoe, eye woawɔ fu wo ƒe alafa ene. 7 Mawu gblɔ be, ‘Eye madrɔ̃ ʋɔnu dukɔ ma si woanye kluviwo na la, eye le nu siawo megbe la, woadzo, eye woawɔ subɔsubɔdɔ kɔkɔe nam le teƒe sia.’ 8 “Ena aʋatsotso ƒe nubabla hãe; eye ale wòva dzi Isak, eye wòtso aʋa nɛ le ŋkeke enyiagbe, eye Isak dzi Yakob, eye Yakob dzi ƒome wuieveawo ƒe tɔgbuiwo. 9 Eye ƒomeawo ƒe tɔgbuiawo ʋã ŋu Yosef, eye wodzrae ɖe Egipte. Gake Mawu nɔ kplii, 10 eye wòɖee tso eƒe xaxawo katã me, eye wòkɔ dɔme ɖe eŋu hena nunyae le Egipte fia Farao ŋkume. Eye wòɖoe dziɖulagã ɖe Egipte kple eƒe aƒe blibo la katã dzi. 11 Gake dɔ va to le Egipte blibo la katã kple Kanaan, xaxa gã aɖe ŋutɔe wònye; eye mía tɔgbuiwo menɔ nuɖuɖu aɖeke kpɔm o. 12 Ke Yakob se be nuɖuɖu nɔ Egipte, eye wòdɔ mía tɔgbuiwo ɖa zi gbãtɔ. 13 Eye le yiyi zi evelia me la, Yosef ɖe eɖokui fia nɔviawo; eye Farao se nu tso Yosef ƒe ƒome blibo la ŋu. 14 Ale Yosef dɔ woɖayɔ fofoa Yakob kple eƒe ƒometɔwo katã tso afi ma vae, woƒe xexlẽme nye luʋɔ blaadre vɔ atɔ̃. 15 Yakob ʋu yi Egipte. Eye wòku; eye mía tɔgbuiwo hã ku, 16 eye wokɔ wo yi Sixem, eye wotsɔ wo mlɔ yɔdo, si Abraham tsɔ klosaloga ƒle le Xemor viwo si le Sixem, la me. 17 “Esi ɣeyiɣi la nɔ gogom, be ŋugbe si Mawu do eme kɔ kɔtɛ na Abraham la nava eme la, dukɔ la tsi hedzi ɖe edzi le Egipte, 18 va se ɖe esime fia bubu aɖe va tsi tsitre le Egipte, si menya Yosef o. 19 Ame sia ɖo aye ɖe míaƒe ƒome la ŋu, eye wòzi vifofowo dzi madzemadzee be woagblẽ woƒe vidzĩwo ɖi, ne woagatsi agbe o. 20 Ɣemaɣi tututue wodzi Mose, eye wòdze ɖeka ŋutɔ le Mawu ŋkume. Eye wonyii le fofoa ƒe aƒe me ɣleti etɔ̃. 21 Gake esi wogblẽe ɖi la, Farao ƒe vinyɔnuvi va kɔe, eye wòhee abe ye ŋutɔ via ene. 22 Ale wofia Egiptetɔwo ƒe nunya blibo la katã Mose. Nyateƒee, esẽ ŋu le eƒe nyawo kple nuwɔnawo me. 23 “Ke esi wòyina eƒe ƒe blaenelia xɔ ge la, eva dzi me nɛ be yeayi aɖakpɔ ye nɔviwo, siwo nye Israel viwo, ɖa. 24 Eye esi eƒe ŋku kli ame aɖe si ŋu wonɔ nu madzɔmadzɔ wɔm ɖo la, eʋli eta, eye wòbia hlɔ̃ ɖe ame si ŋu wonɔ nu madzɔmadzɔ wɔm ɖo la nu, esi wòwu Egiptetɔ la. 25 Enɔ susum be ye nɔviwo ase egɔme be Mawu nɔ ɖeɖe nam wo to yeƒe asi dzi, gake womese egɔme nenema o. 26 Eye le ŋkeke si kplɔe ɖo dzi la, eva do ɖe wo dzi esime wonɔ kɔ dam, eye wòdze agbagba be yeadzra wo dome ɖo be ŋutifafa nava aƒe, hegblɔ be, ‘Ŋutsuwo, nɔviwoe mienyee! Nu ka tae miele nu madzɔmadzɔ wɔm ɖe mia nɔewo ŋu?’ 27 Gake ame si nɔ nu madzɔmadzɔ wɔm ɖe nɔvia ŋu la tu asii ɖa gblɔ be, ‘Ame kae ɖo wò dziɖula kple ʋɔnudrɔ̃la ɖe mía nu? 28 Èdi be yeawu nye hã, abe ale si nèwu Egiptetɔ la etsɔ ene, menye nenemae oa?’ 29 Esi Mose se nya sia la, esi, eye wòva zu amedzro le Midian nyigba dzi, afi si wòdzi ŋutsuvi eve le. 30 “Eye le ƒe blaene megbe la, mawudɔla aɖe ɖe eɖokui fiae le Sinai To la ƒe gbedadaƒo, le ŋuve aɖe si le bibim ƒe dzo ƒe aɖe me. 31 Ke esi Mose kpɔe la, eƒe mo wɔ yaa le nukpɔkpɔ la ŋuti. Ke esi wònɔ tetem ɖe eŋu be yealé ŋku ɖe eŋu nyuie la, Yehowa ƒe gbe va be: 32 ‘Nyee nye tɔgbuiwòwo ƒe Mawu, Abraham kple Isak kpakple Yakob ƒe Mawu.’ Esi Mose nɔ dzodzom nyanyanya ta la, meke atse be yeagalé ŋku ɖe eŋu nyuie o. 33 Yehowa gblɔ nɛ be, ‘Ðe wò afɔkpawo le afɔ, elabena teƒe si nètsi tsitre ɖo la, anyigba kɔkɔe wònye. 34 Ɛ̃, mekpɔ nu madzɔmadzɔ siwo wɔm wole ɖe nye dukɔ ŋu le Egipte la, eye mese woƒe hũɖeɖe, eye meɖi va be maxɔ na wo. Azɔ va, ne madɔ wò ɖe Egipte.’ 35 Mose sia si gbɔ wogbe nu le gblɔ be, ‘Ame kae ɖo wò dziɖula kple ʋɔnudrɔ̃lae?’ la, ame siae Mawu to eƒe dɔla si ɖe eɖokui fiae le ŋuve la me ƒe asi dzi ɖo ɖa abe dziɖula kple ɖela ene. 36 Ŋutsu sia kplɔ wo do goe esi wòwɔ nukunuwo kple dzesiwo le Egipte kple Ƒu Dzĩ la me kpakple gbedadaƒo hena ƒe blaene megbe. 37 “Mose siae gblɔ na Israel viwo be, ‘Mawu ana nyagblɔɖila aɖe nado tso mia nɔviwo dome na mi abe nye ene.’ 38 Eyae nye ame si nɔ hame la dome le gbedadaƒo hekpe ɖe mawudɔla si ƒo nu kplii le Sinai Toa dzi la ŋu, eye wòƒo nu kple mía tɔgbuiwo hã, eye wòxɔ gbedeasi kɔkɔe si nɔa anyi ɖaa la be yeatsɔ ana mi. 39 Mía tɔgbuiwo gbe toɖoɖoe, eye wotu asii ɖa, eye le woƒe dzi me la, wotrɔ yi Egipte, 40 esime wogblɔ na Aron be, ‘Wɔ mawuwo na mí, ne woadze mía ŋgɔ. Elabena Mose sia, si kplɔ mí tso Egipte nyigba dzi la, míenya nu si dzɔ ɖe edzi o.’ 41 Ale wowɔ nyivi le ŋkeke mawo me, eye wome nu na legba la, eye wote dzidzɔdodo na wo ɖokuiwo le woƒe asinudɔwɔwɔwo ŋu. 42 Ale Mawu trɔ, eye wòɖe asi le wo ŋu, be woawɔ subɔsubɔdɔ kɔkɔe na dziƒonuwo, abe ale si woŋlɔe ɖe nyagblɔɖilawo ƒe agbalẽa me ene be: ‘Oo, Israel ƒe aƒe, menye nyee miewu lãwo na hesa vɔ na ƒe blaene le gbedadaƒo o ɖe, alo? 43 Ke boŋ Molox ƒe agbadɔ kple mawu Romfa ƒe ɣletivi si miekɔ, siwo ƒe nɔnɔme miewɔ be miasubɔ, lae. Eya ta keke Babilon godo kee manya mi aɖo ɖo.’ 44 “Ðaseɖiɖi ƒe agbadɔ la nɔ mía tɔgbuiwo si le gbedadaƒo, abe ale si wòde eƒe se esime wònɔ nu ƒom na Mose ene, be wòawɔe ɖe kpɔɖeŋu si wòkpɔ la nu. 45 Eye mía tɔgbui siwo nyi eƒe dome la, hã kple Yosua kɔe ɖe asi yi anyigba, si nye dukɔ siwo Mawu tu asii ɖa le mía tɔgbuiwo ŋgɔ tɔ, la dzi. Enɔ afi sia va se ɖe David ƒe ŋkekeawo me. 46 Ekpɔ amenuveve le Mawu ŋkume, eye wòbia be woana mɔnukpɔkpɔ ye yeatu nɔƒe na Yakob ƒe Mawu la. 47 Ke hã, Salomo ye tu xɔ nɛ. 48 Gake Dziƒoʋĩtɔ la menɔa aƒe siwo wotsɔ asi tso la me o, abe ale si nyagblɔɖila la gblɔe ene be: 49 ‘Yehowa be: Dziƒoe nye nye fiazikpui, eye anyigbae nye nye afɔɖodzinu. Xɔ ka ƒomevi tu gee miele nam? Alo afi kae nye nye gbɔɖemeƒe? 50 Nye asie wɔ nu siawo katã, menye nenemae oa?’ 51 “Mi kɔlialiatɔwo kple ame siwo ƒe dzi kple to wometso aʋa na o, miele tsitre tsim ɖe gbɔgbɔ kɔkɔe la ŋu ɣesiaɣi; ale si mia tɔgbuiwo wɔ la, nenema kee miewɔna. 52 Nyagblɔɖilawo dometɔ ka yomee mia tɔgbuiwo meti o? Ɛ̃, wowu ame siwo ɖe gbeƒã do ŋgɔ tso Ame dzɔdzɔe la ƒe vava ŋu, ame si miawo miede asi hewu azɔ, 53 mi ame siwo xɔ Se si wona to mawudɔlawo dzi la, gake mielé eme ɖe asi o.” 54 Ke esi wose nya siawo la, dzi ku wo vevie, eye wote aɖukliɖuɖu ɖe eŋu. 55 Gake eya la, esi gbɔgbɔ kɔkɔe yɔe fũu la, ekpɔ dziƒo gãa, eye eƒe ŋku kli Mawu ƒe ŋutikɔkɔe kple Yesu wònɔ tsitre ɖe Mawu ƒe nuɖusi me, 56 eye wògblɔ be: “Kpɔ ɖa! Mekpɔ dziƒo nu ʋu, eye mekpɔ Amegbetɔvi la le tsitre ɖe Mawu ƒe nuɖusi me.” 57 Tete wodo ɣli sesĩe, eye wotsɔ asi xe tome, eye wo katã wolũ ɖe edzi enumake. 58 Eye esi wotutui do goe le dua me vɔ la, wote kpeƒuƒui. Eye ɖasefoawo ɖe woƒe awudziwuiwo da ɖe ɖekakpui aɖe si woyɔna be Saul ƒe afɔ nu. 59 Eye woyi edzi nɔ kpe ƒum Stefano esime wònɔ kuku ɖem be: “Aƒetɔ Yesu, xɔ nye gbɔgbɔ la.” 60 Eye esi wòdze klo la, edo ɣli kple gbe sesẽ gblɔ be: “Yehowa, mègabu nu vɔ̃ sia na wo o.” Eye esi wògblɔ nya siawo vɔ la, edɔ alɔ̃ le ku me.